Υποπτη πυρκαγιά στο Αρχαίο Στάδιο Ρόδου - Δημοκρατική της Ρόδου\n24 Μαρτίου 2018 8:11 πμ | Δημήτρης Γκαρτζώνης\nΎποπτη πυρκαγιά εκδηλώθηκε χθες λίγο μετά τις 12 το μεσημέρι στο λόφο του Αγίου Στεφάνου (Μόντε Σμιθ), πολύ κοντά στο Αρχαίο Στάδιο. Πρόκειται για το ίδιο σημείο όπου είχε ξεσπάσει ξανά πυρκαγιά στις 22 Δεκεμβρίου 2017, γεγονός που προβληματίζει τις αρμόδιες αρχές.\nΣτην Πυροσβεστική Υπηρεσία Ρόδου σήμανε αμέσως συναγερμός και στον τόπο του συμβάντος έσπευσαν δύο οχήματα με έξι πυροσβέστες και στελέχη της Διεύθυνσης Δασών.\nΤη φωτιά αντιλήφθηκαν άμεσα οι εργάτες που απασχολούνται στα έργα συντήρησης του Ναού του Απόλλωνα και βοήθησαν να μην επεκταθεί με τα σκαπτικά τους εργαλεία. Όταν έφθασαν οι πυροσβέστες, έσβησαν τη φωτιά η οποία έκαψε ευτυχώς μικρή έκταση. Ευτυχώς το συμβάν αντιμετωπίστηκε επιτυχώς. Λόγω των ενισχυμένων ανέμων και του δύσβατου της περιοχής θα μπορούσε να είχε διαφορετική κατάληξη και να προκληθεί μεγάλη καταστροφή σε μία περιοχή μοναδικού φυσικού κάλλους.\nΤα αίτια της πυρκαγιάς ερευνώνται από το ανακριτικό τμήμα της ΠΥΡ, υπάρχουν όμως σύμφωνα με πληροφορίες, ενδείξεις για εμπρησμό δεδομένου ότι το σημείο απ’ όπου ξεκίνησε η πυρκαγιά, ήταν δύσβατο με πυκνή βλάστηση, ενώ δεν υπάρχει τίποτε εκεί που να μπορούσε να αιτιολογήσει την εκδήλωση πυρκαγιάς από φυσικά αίτια. Σύμφωνα πάντα με τις ίδιες πληροφορίες, αυτόπτες μάρτυρες αναφέρουν ότι λίγη ώρα πριν την εκδήλωση του συμβάντος είδαν στην περιοχή ένα μοτοποδήλατο στο οποίο επέβαιναν δύο άτομα νεαρής ηλικίας.\nΣημειώνεται επίσης ότι την 1η Σεπτεμβρίου 2017 είχε ξεσπάσει και πάλι πυρκαγιά στο λόφο του Αγίου Στεφάνου, η οποία είχε πάρει μεγάλες διαστάσεις. Η πυρκαγιά είχε ξεκινήσει στη 1.30 το μεσημέρι από τις Κάτω Πέτρες και λόγω των ισχυρών ανέμων, επεκτάθηκε ταχύτατα μέχρι και το Λόφο του Μόντε Σμιθ!\nΚαι τότε είχε απειληθεί το Αρχαίο Στάδιο, ευτυχώς όμως χάρη στη μάχη που έδωσαν οι πυροσβεστικές δυνάμεις, ο αρχαιολογικός χώρος παρέμεινε ανέπαφος, ενώ από τις φλόγες γλίτωσαν και οι παρακείμενες κατοικίες. «Επιστρατεύτηκε» μάλιστα και πυροσβεστικό ελικόπτερο που πραγματοποιούσε συνεχώς ρίψεις νερού.\nΚαι εκείνη η πυρκαγιά είχε προκαλέσει πολλά ερωτηματικά. Σύμφωνα με όσα είχαν γίνει γνωστά, υπήρχαν μαρτυρίες από αυτόπτες μάρτυρες οι οποίες ανέφεραν ότι είδαν να σταματούν στις Κάτω Πέτρες δύο γυναίκες οι οποίες επέβαιναν σε σκούτερ μικρού κυβισμού. Οι κινήσεις τους φάνηκαν ύποπτες στους διερχόμενους, καθώς λίγη ώρα μετά τη στάση τους στο συγκεκριμένο σημείο ξεκίνησε η φωτιά. Βέβαια, οι αρμόδιες αρχές δεν απέκλειαν το ενδεχόμενο να ξεκίνησε το συμβάν από τη ρίψη αποτσίγαρου από κάποιο διερχόμενο όχημα.


Άγριο bullying σε 8χρονο από συμμαθητές του - Τον έστειλαν στο νοσοκομείο με πόνο στο νεφρό - Eviathema.gr\nΕπιμέλεια Τζένη Καλογήρου 7 Δεκεμβρίου 2021, 12:05\nΑπανωτά περιστατικά με θύμα ένα παιδί που το τραμπουκίζουν οι συμμαθητές του από τα έξι του χρόνια – Τι λέει ο πατέρας στο protothema.gr – Κατηγορεί τον διευθυντή του σχολείου για αναλγησία και τον μηνύει\nΜήνυση για άγριο bullying σε βάρος ενός 8χρονου μαθητή του Δημοτικού από τρεις συμμαθητές του, κατέθεσε ο πατέρας του θύματος των τριάδας των λιλιπούτειων τραμπούκων.\nΜάλιστα, στην υπόθεση που φέρνει στη δημοσιότητα το protothema.gr, ο 45χρονος προγραμματιστής από τη Μεταμόρφωση και πατέρας του 8χρονου, εκτός από τις μηνύσεις σε βάρος των γονέων της άγριας τριάδας, στράφηκε και εναντίον του διευθυντή του σχολείου, σε περιοχή της Βορειοανατολικής Αττικής και ενός στελέχους της Πρωτοβάθμιας Εκπαίδευσης του Βορείου Τομέα Αθηνών γιατί, όπως αναφέρει στο protothema.gr από το 2019 και για δύο ολόκληρα χρόνια το παιδί του δεχόταν bullying και παρενοχλήσεις από τους τρεις συμμαθητές του.\nΜάλιστα, η τριάδα πραγματοποιούσε επιθέσεις σε βάρος του μικρού μαθητή, τον έριχνε κάτω και τον χτυπούσε και παρά τις εκκλήσεις του πατέρα στον διευθυντή και την Πρωτοβάθμια Εκπαίδευση η κατάσταση όχι μόνο παρέμενε η ίδια αλλά χειροτέρευε.\nΜέχρι που το πρωί της περασμένης Παρασκευής, μια επίθεση που δέχθηκε ο μικρός από τους συμμαθητές του και τον οδήγησε με αφόρητους πόνους άρον- άρον μέσα στη νύχτα στο νοσοκομείο, έκανε το ποτήρι της ανοχής να ξεχειλίσει και τον 45χρονο να περάσει το πρωί του Σαββάτου κατώφλι του Τμήματος Μεταμόρφωσης για να υποβάλλει μήνυση εναντίον των γονέων των τριών αγοριών, του διευθυντή και του στελέχους της Πρωτοβάθμιας Εκπαίδευσης του Βορείου Τομέα Αθηνών.\nΧτύπημα στον νεφρό\nΌταν το Σάββατο, ο 45χρονος οδηγήθηκε στο Τμήμα της Μεταμόρφωσης αγανακτισμένος για όλα όσα είχε περάσει την προηγούμενη νύχτα στο νοσοκομείο, στη μήνυση που κατέθεσε ξεδίπλωσε όλο το σκηνικό του τρόμου. Μια άγρια κατάσταση με θύμα το 8χρονο παιδί του που τη βιώνει από τα 6 του χρόνια.\n«Αποφάσισα να πάω στην Αστυνομία γιατί η κατάσταση έφθασε στο απροχώρητο. Έκανα μήνυση για να προστατεύσω το παιδί μου φοβούμενος για τα χειρότερο. Εδώ και δυο χρόνια το εκπαιδευτικό σύστημα παρουσιάζει μια απίστευτη αναλγησία και ανικανότητα να ανταποκριθεί σε αυτά τα συμβάντα. Έφθασα σε σημείο να πηγαίνω μέρα παρά μέρα στον διευθυντή να του κάνω παράπονα να μεταφέρει την κατάσταση αυτή στους γονείς των παιδιών και τελικά να μην γίνεται τίποτα. Αγανάκτησα. Τον Οκτώβριο έκανα μια καταγγελία στην Πρωτοβάθμια Εκπαίδευση Βορείου Τομέα. Έχω όλα τα e-mail στα οποία παραθέτω όλα τα περιστατικά. Και έκανα υπομονή. Όμως αυτό που δεν μπόρεσα να αντέξω ήταν την Παρασκευή, όταν είδα το παιδί μου να έρχεται στις 10 το βράδυ και να μου λέει με παράπονο «μπαμπά πονάω». «Γιατί πονάς παιδί μου;» τον ρωτώ «γιατί με χτύπησε ο (σ.σ αναφέρει το όνομα) από πίσω στο νεφρό». Παίρνω αμέσως τον παιδίατρο και μου λέει ότι αν το παιδί μου το έχουν χτυπήσει στον θώρακα δεν είναι κάτι, αν όμως τον έχουν χτυπήσει στον νεφρό και και εξακολουθεί να πονάει από το πρωί, είναι πιο σοβαρό και υπάρχει περίπτωση να έχει πάθει αιμορραγία. Αμέσως καλώ τον διευθυντή και τον ρωτώ αν έγινε το συμβάν. Και τον κάλεσα μέσα στη νύχτα γιατί είμαι ένας άνθρωπος που θέλω να εξετάζω με λεπτομέρειες μια κατάσταση. Ήθελα να δω αν έφταιγε ο γιος μου. Και στην προκειμένη δεν έφταιγε το παιδί μου. Και μου απαντά ότι δεν ήταν κάτι σοβαρό. Όμως του λέω ότι το παιδί πονάει και θα το πάω στο νοσοκομείο όπως και το έκανα. Τον εξέτασε παιδοχειρουργός, τον ψηλάφησε, υπήρχε ένα μυικό άλγος, παραπεμφθήκαμε στον ορθοπεδικό, έγινε και μια γενική ούρων για να διαπιστωθεί αν υπήρχε αιμορραγία. Ευτυχώς δεν υπήρχε αιμορραγία μόνο πόνος και επιστρέψαμε..»\nΟι σπρωξιές και τα κομμένα κορδόνια\nΟ 45χρονος αναφέρεται και στις άλλες επιθέσεις που έχει δεχθεί ο μαθητής.\n«Όλο το βράδυ δεν κοιμήθηκα μέχρι τις 3 τη νύχτα έγραφα e-mails όπου κατηγορούσα για αυτό που συνέβη στον γιο μου την Πρωτοβάθμια γιατί έχουν ευθύνη. Τους είχα ενημερώσει και τα αντανακλαστικά τους ήταν πιο αργά και από χελώνας και την επόμενη ημέρα πήγα στην Αστυνομία. Όλα τα συμβάντα έχουν καταγραφεί. Πριν 20 ημέρες ο ένας του πάτησε τα κορδόνια για να μην μπορεί να κουνηθεί και ο άλλος τον έσπρωξε για να πέσει να χτυπήσει. Και ευτυχώς κόπηκε το κορδόνι. Μιλάμε για επικίνδυνες σωματικές επαφές. Την άλλη φορά τον πέταξαν κάτω και ο ένας του πατούσε τον αστράγαλο να τον σπάσει. Το παιδί ούρλιαξε από τον πόνο και όταν πήγε στον διευθυντή εκείνος έκρινε ότι δεν συνέτρεχε λόγος να παρέμβει και ότι δεν συνέβη τίποτα. Για τέτοια περιστατικά μιλάμε. Βίας που κλιμακώνεται. Και έχω πει στο παιδί μου να αντιδρά πλέον. Δεν μπορώ να τον βλέπω να τις τρώει. Για όλα αυτά τα περιστατικά έχω ενημερώσει την Πρωτοβάθμια. Αυτά τα πράγματα είναι αδιανόητα… Όμως δεν θα εγκαταλείψω. Το παιδί μου πρέπει να προστατευτεί και να προστατευτούν και άλλα παιδιά».\nPrevious article Τρομακτικό τροχαίο στη Μύκονο – Δείτε βίντεο\nNext article Γιώργος Τράγκας: Κρίσιμες οι επόμενες δύο ημέρες στη ΜΕΘ για την υγεία του\nΨαχνά: Ολοκληρώθηκε το συντονιστικό για την κακοκαιρία – Πρόβλεψη για πάνω από 1 μέτρο χιόνι σε χωριά – Γιώργος Ψαθάς: “Θα δούμε χιόνι και στις βάρκες – Σε πλήρη ετοιμότητα ο Δήμος” [ΦΩΤΟ – ΒΙΝΤΕΟ]\nΕπιμέλεια Eviathema.gr 21 Ιανουαρίου 2022, 14:07\nΣοβαρό τροχαίο στην Χαλκίδα: Αυτοκίνητο συγκρούστηκε με μηχανάκι delivery – Τραυματίστηκε σοβαρά ο οδηγός [ΦΩΤΟΓΡΑΦΙΕΣ]\nΕπιμέλεια Eviathema.gr 19 Ιανουαρίου 2022, 09:59\nΕύβοια: Τροχαίο ατύχημα στην Νέα Αρτάκη – Δύο τραυματίες μετά από σύγκρουση ΙΧ με μηχανάκι [ΦΩΤΟΓΡΑΦΙΕΣ]\nΕπιμέλεια Σωτήρης Μπαρσάκης 18 Ιανουαρίου 2022, 18:07\nΕύβοια: Φωτιά σε σπίτι στην Έξω Παναγίτσα – Ισχυρές δυνάμεις της ΠΥ στο σημείο [ΦΩΤΟΓΡΑΦΙΕΣ- ΒΙΝΤΕΟ]\nΕπιμέλεια Eviathema.gr 17 Ιανουαρίου 2022, 20:08\nΔεν το χωράει ανθρώπινος νους – Στάθης Παναγιωτόπουλος: Δεν διέγραψε τα προφίλ του στις ιστοσελίδες πορνό, αλλά…\nΕπιμέλεια Eviathema.gr 12 Ιανουαρίου 2022, 17:13\nΠρόστιμο 25.000 ευρώ σε ιδιοκτήτη καταστήματος που παραβίασε την αναστολή λειτουργίας\nΕπιμέλεια Eviathema.gr 11 Ιανουαρίου 2022, 18:37\nΕπιμέλεια Eviathema.gr 8 Ιανουαρίου 2022, 19:38\nΣοκαριστικό: Nέα κτηνωδία – Κρέμασαν κυνηγόσκυλο στην πλατεία χωριού των Χανίων\nΕπιμέλεια Eviathema.gr 8 Ιανουαρίου 2022, 18:10\nΘλίψη στην Χαλκίδα: Έφυγε από την ζωή ο 59χρονος Δημήτρης Γούναρης\nΕπιμέλεια Eviathema.gr 8 Ιανουαρίου 2022, 18:05\nΘρήνος στην Βόρεια Εύβοια: Τροχαίο δυστύχημα με θύμα δημοτικό υπάλληλο\nΕπιμέλεια Σωτήρης Μπαρσάκης 8 Ιανουαρίου 2022, 11:02\nΑμάρυνθος: Φωτιά σε σπίτι μετά από βραχυκύκλωμα στον Άγιο Δημήτριο [ΦΩΤΟΓΡΑΦΙΕΣ]\nΕπιμέλεια Σωτήρης Μπαρσάκης 5 Ιανουαρίου 2022, 21:27\nΕύβοια: Σοβαρό τροχαίο στην Αγία Ελεούσα – Ζαλίστηκε η οδηγός και έπεσε πάνω σε τοίχο [ΦΩΤΟ – ΒΙΝΤΕΟ]\nΕπιμέλεια Σωτήρης Μπαρσάκης 3 Ιανουαρίου 2022, 13:39\nΈφοδος της αστυνομίας σε γραφεία κόμματος για πάρτι με… επιτραπέζια – Δεν φορούσαν μάσκες οι παρευρισκόμενοι\nΕπιμέλεια Eviathema.gr 2 Ιανουαρίου 2022, 14:23\nΤροχαίο ατύχημα με εκτροπή στην Γλύφα Χαλκίδας [ΦΩΤΟ – ΒΙΝΤΕΟ]\nΕπιμέλεια Σωτήρης Μπαρσάκης 2 Ιανουαρίου 2022, 00:06\nΣυγκίνηση: Άστεγος δίνει κέρματα σε παιδάκια που του είπαν τα κάλαντα\nΕπιμέλεια Eviathema.gr 1 Ιανουαρίου 2022, 22:53\nΤραγωδία την Πρωτοχρονιά: Νεκρή βρέθηκε ηλικιωμένη από φωτιά σε διαμέρισμα\nΕπιμέλεια Τζένη Καλογήρου 1 Ιανουαρίου 2022, 17:38\nΘανάσης Ζεμπίλης: Αναμένεται σημαντική ενίσχυση σε μόνιμο προσωπικό των δομών υγείας της Εύβοιας.\nΚαιρός: Απόψε ξεκινάει την επέλασή της η κακοκαιρία «Ελπίς» με πολικές θερμοκρασίες και χιόνια – Ποιες περιοχές θα επηρεαστούν\nΔωρεά αυτοκινήτου από την ΕlvalHalcor προς το Γενικό Νοσοκομείο Θήβας\nΚακοκαιρία “Ελπίς”: Σε επιφυλακή ο Δήμος Μαντουδίου – Λίμνης – Αγίας Άννας


Αρχική / With Compliments\nΑποτελούν στοιχείο της εταιρικής σας ταυτότητας και ενισχύουν την εικόνα της εταιρείας στο μυαλό των πελατών και των συνεργατών σας. Τα προεκτυπωμένα “With compliments” προσδίδουν επαγγελματισμό και κύρος. Ένα έντυπο “With compliments” μπορεί να συνοδεύει μία παραγγελία στον πελάτη σας, με σκοπό να γίνει μία πιο προσωπική επικοινωνία, να αξιοποιηθεί ως ένα μέσο επισήμανσης ή ως αποστολέας ενός μηνύματος, ακόμα δε, μπορεί να συνοδεύσει ένα εταιρικό δώρο σε πελάτη ή συνεργάτη.\nΗ συνήθης διάσταση για τα “With compliments” είναι 210 x 99 mm, υπολογισμένη ώστε να χωρούν σε φάκελο. Υπάρχει βέβαια δυνατότητα προσαρμογής του μεγέθους, ανάλογα με τις ανάγκες σας. Οι επιλογές ως προς το είδος του χαρτιού είναι αρκετές, με τα ειδικά χαρτιά να προτιμούνται πιο συχνά. Απαραίτητη προϋπόθεση, όμως, ως προς την επιλογή του κατάλληλου χαρτιού είναι να μπορεί κάποιος να γράψει πάνω στο έντυπο “With compliments”.\nΠεριορισμός ως προς την ελάχιστη ή τη μέγιστη ποσότητα παραγωγής δεν υπάρχει, καθώς μπορούμε να εξυπηρετήσουμε από την παραγωγή πολύ μικρής ποσότητας έως την παραγωγή χιλιάδων αντιτύπων. Για μικρές ποσότητες, η παράδοση μπορεί να γίνει ακόμα και αυθημερόν. Επίσης, προτείνεται η ταυτόχρονη εκτύπωση (συνεκτύπωση) “With Compliments” σε διαφορετικές γλώσσες (για παράδειγμα ελληνικά και αγγλικά), γιατί με αυτή τη μέθοδο μειώνεται το κατά μονάδα κόστος παραγωγής, ενώ τα έντυπα “With Compliments” μπορούν να συνεκτυπωθούν μαζί και με άλλα έντυπα υλικά εταιρικής ταυτότητας (π.χ. επαγγελματικές κάρτες), για τις οποίες θα χρησιμοποιηθεί το ίδιο χαρτί προς εκτύπωση.\nΩς προς τη δημιουργία των τελικών εκτυπώσιμων αρχείων, υπάρχουν δυο επιλογές: είτε να λάβουμε έτοιμο PDF αρχείο, το οποίο θα ελέγξουμε ώστε να είναι σύμφωνο με τις προδιαγραφές της εκτύπωσης που επιθυμείτε, είτε μπορεί να αναλάβει το δικό μας τμήμα σχεδιασμού τη δημιουργία εναλλακτικών προτάσεων.


Πολύγυρος: Περιβάλλον; Τι είναι αυτό αναρωτιέται η κυβέρνηση!\nΠεριβάλλον; Τι είναι αυτό αναρωτιέται η κυβέρνηση!\nΣύμφωνα με τον μετέχοντα στα ΔΣ του ΟΤΕ όταν η MIZENS έκανε πάρτι, υπουργό Οικονομικών κ. Γιώργο Παπακωνσταντίνου το ετήσιο κόστος της απόσυρσης υπολογίστηκε στα 400 εκ. ευρώ, χωρίς όπως είπε η χώρα μας να διαθέτει δική της αυτοκινητοβιομηχανία που θα συνέβαλλε στην τόνωση της οικονομίας και της απασχόλησης...\nΤο επιχείρημα που επικαλείται ο κ. Παπακωνσταντίνου είναι φαιδρό ,ψευδές, και σίγουρα δεν κινείται στο πνεύμα των προεκλογικών περιβαλλοντικών ... ανησυχιών του ΠαΣοΚ.\nΑναρτήθηκε από Polygyros στις 11/03/2009 12:03:00 μ.μ.


Μέγεθος Ν.0 Ν.1 Ν.2 Αριστερό - Δεξί\nΟ πηχεοκαρπικός κηδεμόνας καρπού και αντίχειρα Manurhizoloc της εταιρίας Bauerfeind είναι κατασκευασμένο από μαλακό, αφρώδες υλικό που εφαρμόζει με 3 αυτοκόλλητους ιμάντες velcro στο επάνω τμήμα του. Ο κηδεμόνας Manurhizoloc διαθέτει δύο προσαρμόσιμα ελάσματα αλουμινίου, ανατομικού σχεδιασμού για παλαμιαία και ωλένια σταθεροποίηση. Επιπλέον, ο κηδεμόνας σταθεροποιεί τη βάση του αντίχειρα και των μετακαρποφαλαγγικών αρθρώσεων, περιορίζοντας τη κίνηση από τη βάση του αντίχειρα. Το τμήμα για την ακινητοποίηση της άρθρωσης του αντίχειρα είναι αποσπώμενο, καθιστώντας τον κηδεμόνα κατάλληλο για ακινητοποίηση του καρπού και για τα δύο χέρια.\nΕνδείξεις: Ο πηχεοκαρπικός κηδεμόνας καρπού και αντίχειρα Manurhizoloc ενδείκνυται για οστεοαρθρίτδα, σύνδρομο De Quervin, κακώσεις και αρθρίτιδα της μετακαρποφαλαγγικής άρθρωσης του αντίχειρα, οξύς και χρόνιος ερεθισμός του καρπού, μετατραυματική / μετεγχειρητική ακινητοποίηση, σύνδρομο καρπιαίου σωλήνα, μερική παράλυση.\nΕλαστικός νάρθηκας ακινητοποίησης καρπού και αντίχειρα.


Γεννηματά: Προϋπολογισμός εικονικής πραγματικότητας και κοινωνικά άδικος (video)\n15-12-2020 - 18:07μμ\nΗ Φώφη Γεννηματά, κατά την ομιλία της στη συζήτηση Βουλή για τον προϋπολογισμό του 2012, ανέπτυξε την ολοκληρωμένη πρόταση του Κινήματος Αλλαγής για την ανάταξη των οικονομικών συνεπειών που έχει προκαλέσει η πανδημία σε ευρύτερα κοινωνικά στρώματα. Ταυτόχρονα, άσκησε δριμεία κριτική στην κυβέρνηση για τη συντηρητική οικονομική πολιτική, όπως είπε, που αποτυπώνει ο προϋπολογισμός. Ανέφερε ότι βρίσκεται εκτός τόπου και χρόνου, πως πρόκειται για «προϋπολογισμό εικονικής πραγματικότητας». Η πρόεδρος του Κινήματος Αλλαγής πρόσθεσε ότι είναι αντι-αναπτυξιακός, κοινωνικά άδικος και πως εκφράζει τη συντηρητική πολιτική που οδηγεί σε οπισθοδρόμηση. «Τον καταψηφίζουμε, αλλά θα υπερψηφίσουμε τις αμυντικές δαπάνες όπως κάναμε και πέρσι», τόνισε η κ. Γεννηματά.\nΗ κ. Γεννηματά απευθυνόμενη στον πρωθυπουργό μίλησε για σιωπηλό θυμό της κοινωνίας, «που δεν ξέρω αν τον αντιλαμβάνεστε στο Μαξίμου», όπως χαρακτηριστικά είπε. «Χρειάστηκαν εξάλλου μόλις λίγοι μήνες για να μετατραπεί ο κίβδηλος μεταρρυθμισμός σε αλαζονεία, σε αναποτελεσματικότητα, σε διχαστικές πολιτικές που διαιρούν την ελληνική κοινωνία. Με τον φετινό προϋπολογισμό κλείνει ο παρατεταμένος μήνας του μέλιτος της κυβέρνησής σας ελέω κορονοϊού», τόνισε η κ. Γεννηματά και συνέχισε λέγοντας: «Κρύβεστε πίσω από τη βολική αντιπολίτευση που σας κάνει ο ΣΥΡΙΖΑ. Στήνετε κοκορομαχίες, πετάτε τη μπάλα στην εξέδρα, εξοστρακίζετε κάθε φωνή και άποψη που σας ασκεί κριτική και σας κάνει ουσιαστική αντιπολίτευση». Υποστήριξε, δε, ότι: «Η κατάσταση στα μέσα ενημέρωσης είναι προκλητική. Δεν το λέω εγώ. Το λένε οι εργαζόμενοι σε αυτά. Οι δημοσιογράφοι. Έλεος πια με τη βουλιμία για εξουσία».\nΑντιπαρέβαλε την πρόταση του ΚΙΝΑΛ, που τις εξής απαραίτητες προϋποθέσεις:\n• Να ισχύσει ότι για τις άλλες χώρες της Ε.Ε. και της ευρωζώνης\nΣτο πλαίσιο αυτό η κ. Γεννηματά ανέφερε ότι «αύριο» δεν μπορεί να οικοδομηθεί πάνω σε ερείπια. Και σημείωσε: «Προτείνουμε συγκεκριμένες παρεμβάσεις. Ζητώντας να αξιοποιηθεί για αυτές το μέρος του αποθέματος των 37 δισ. ευρώ που προέρχεται από την υπερφορολόγηση των πολιτών και μέρος των δανείων που πήρε η κυβέρνησή σας. Προτείνουμε να υπάρξει νέο πρόγραμμα επιστρεπτέας προκαταβολής για το 2021, τουλάχιστον ίσο με αυτό του 2020. Να επιδοτηθεί το 100% των ασφαλιστικών εισφορών στις επιχειρήσεις που επλήγησαν με ρήτρα διατήρησης θέσεων εργασίας και σεβασμού των εργασιακών δικαιωμάτων. Να υπάρξει αναστολή ως τον Μάιο των υποχρεώσεων των επιχειρήσεων και των επαγγελματιών. Και γενναία αντιμετώπιση των συσσωρευμένων οφειλών. Κούρεμα οφειλών κατά 30% και απάλειψη προστίμων και προσαυξήσεων για τους συνεπείς και ρύθμιση εξόφλησης με 120 δόσεις. Να ανασταλεί η εφαρμογή του πτωχευτικού και των πλειστηριασμών πρώτης κατοικίας. Οι εργαζόμενοι που τίθενται σε αναστολή να παίρνουν το 100% του μισθού τους με όριο τα 1.000 ευρω. Επίδομα ανεργίας σε όλους τους εγγεγραμμένους ανέργους στον ΟΑΕΔ. Να συμπεριληφθούν αγρότες και κτηνοτρόφοι που επλήγησαν στα μέτρα στήριξης και να καταβληθούν άμεσα οι οφειλόμενες αποζημιώσεις».\n«Αλήθεια πιστεύει κανείς ότι θα αυξηθούν τα φορολογικά έσοδα κατά 8,1%; Ποιοι θα πληρώσουν παραπάνω; Οι επιχειρήσεις και ειδικά οι μικρομεσαίες που κινδυνεύουν με λουκέτα; Οι εκατοντάδες χιλιάδες εργαζόμενοι που ζουν με 534 ευρώ; Οι αγρότες και οι κτηνοτρόφοι που εγκαταλείφθηκαν πλήρως; Πως θα στηριχθεί η οικονομία κα η κοινωνία όταν ο προϋπολογισμός προβλέπει για το 2021 μηδενική αύξηση της επιστρεπτέας προκαταβολής, μηδενικές αποζημιώσεις ειδικού σκοπού, μηδενική παροχή ρευστότητας στην αγορά;», σημείωσε.\nΌσον αφορά στη διαχείριση της πανδημίας, η πρόεδρος του ΚΙΝΑΛ, κατηγόρησε τον πρωθυπουργό και την κυβέρνηση πως φυγομαχεί, προτιμά τις άγονες αντιπαραθέσεις και την ασφάλεια των διαγγελμάτων, των εξαγγελιών και του μονολόγου, ενώ επανέλαβε την πρόταση – οδικό χάρτη του Κινήματος Αλλαγής που έχει τέσσερα ορόσημα: ασφαλές άνοιγμα κατά περιοχές, ανοιχτά επιδημιολογικά δεδομένα, δομές αποκατάστασης και εμβολιασμός. «Εμβολιασμός», πρόσθεσε, «με σωστή προετοιμασία, διαφανής διαδικασία και κριτήρια προτεραιότητας εμβολιασμού του πληθυσμού. Καμπάνια ενημέρωσης του πληθυσμού χωρίς λογικές νέας “λίστας Πέτσα”, με αξιοποίηση των ειδικών επιστημόνων, και των ιατρικών συλλόγων. Η ενίσχυση του ΕΣΥ με επαρκές προσωπικό και μέσα, η μονιμοποίηση όλου του επικουρικού προσωπικού».


Μια μέρα στην ζωή του Θοδωρή Ζαγοράκη - el sombrero\nduendes / 14 Σχόλια / 06 Οκτωβρίου 2010\nΜια μέρα στην ζωή του Θοδωρή Ζαγοράκη\nΠαραιτούμαι. Δεν παραιτούμαι. Παραιτούμαι. Δεν παραιτούμαι. Παραιτούμαι οριστικά. Ανακαλώ. Επιστρέφω. Παραιτούμαι. Δεν παραιτούμαι. Παραιτούμαι. Δεν παραιτούμαι. Παραιτούμαι. Δεν παραιτούμαι. Παραιτούμαι. Δεν παραιτούμαι. Παραιτούμαι οριστικά. Ανακαλώ. Επιστρέφω. Παραιτούμαι. Δεν παραιτούμαι. Παραιτούμαι. Δεν παραιτούμαι. Παραιτούμαι. Δεν παραιτούμαι. Παραιτούμαι. Δεν παραιτούμαι. Παραιτούμαι οριστικά. Ανακαλώ. Επιστρέφω. Παραιτούμαι. Δεν παραιτούμαι. Παραιτούμαι. Δεν παραιτούμαι. Παραιτούμαι. Δεν παραιτούμαι. Που είχα μείνει;\n14 σχόλια σχετικά με το “Μια μέρα στην ζωή του Θοδωρή Ζαγοράκη”\n06/10/2010 στις 19:40\nΟι σκεψεις αυτες ΔΕΝ ΜΠΟΡΕΙ να ειναι του Θοδωρα.\nΔεν υπαρχει ουτε ενα ορθογραφικο λαθος!!!\n06/10/2010 στις 22:48\nΑυτό το ποστ μόνο Αρειανός θα μπορούσε να το βρει ενδιαφέρον ή αστείο οπότε αναρωτιέμαι μήπως θα είχε θέση στο site του super 3 ή κάποιο blog Αρειανού τέλος πάντων και όχι εδώ;\n07/10/2010 στις 01:44\nΦιλε μου, στο blog εχουμε σαν αρχη οτι θελει ο καθε ενας μας να γραφει, μπορω και εγω αυριο να βγω και να κανω ενα ποστ για… τα 54 ευρωπαικα παιχνιδια του Αρη που ειναι διασπαρτα στα τελευταια… 42 χρονια του αηττητου Βικελιδης, ή οτι ο μονος τιτλος που εχει ο Αρης και δεν τον εχει ο ΠΑΟΚ ειναι πρωταθλημα Β’ Εθνικης αλλα καπου εκει μπαινει το προσωπικο κριτηριο κατα ποσο αξιζει ή οχι να ασχοληθεις 😉\n07/10/2010 στις 10:25\n30κάτι σύνδεσμοι του ΠΑΟΚ θα διαφωνούσαν μαζί σου (ως προς το “ενδιαφέρον” τουλάχιστον, το άλλο είναι ακόμα πιο υποκειμενικό) φίλε 5 Ερωτηματικά.\nΟ/Η ?????+1 ? λέει:\n07/10/2010 στις 10:32\nΕνώ τα post για τον παοκ είναι τόσο αμερόληπτα που ενδιαφέρουν τον καθένα….\n07/10/2010 στις 11:17\nΓια να τελειώσουμε την πλάκα πριν ξεφύγει η κατάσταση και γεμίσουμε ερωτηματικά λες και η κωδικοποίηση της σελίδας είναι λανθασμένη, να υπενθυμίσω για πολλοστή φορά ότι το sombrero είναι σαιτ στο οποίο γράφουν οπαδοί και μόνο οπαδοί.\nΚαι μια (επαναλαμβανόμενη!) εξέλιξη στα διοικητικά του ΠΑΟΚ απασχολεί γενικότερα τον κόσμο, όπως το αν θα αποχωρήσει ο Κόκκαλης ή αν ο Κωνσταντόπουλος θα γίνει πρόεδρος του ΠΑΟ.\n07/10/2010 στις 14:05\nΠροσπαθεί να μείνει ο Θοδωρής, αλλά το μόνο που κάνει είναι να παίρνει παράταση…\n07/10/2010 στις 15:23\nΦΟΥΤΡΕ ΡΕ ΜΟΥΤΡΕ!!!!!\n07/10/2010 στις 15:26\nΑπλά θα προτιμούσα ένα κείμενο πάνω στα συναισθήματα του Αρειανού οπαδού μετά τη μεγαλύτερη επιτυχία της ομάδας του την τελευταία δεκαετία. Αυτό είναι όλο.\n07/10/2010 στις 15:27\nΚαλα,το κειμενο μετα τη νικη επι της Ατλετικο ΔΕΝ το ειδες?\n07/10/2010 στις 15:31\ndentaris, ή κάτι δεν διάβασες καλά στο ποστ μου ή μου δημιουργήθηκε λάθος εντύπωση απ’ το μέγεθος των αντιδράσεων σας.\nΟχι,διαβαζε μαλλον με αγωνια αν ο υιος γκαγκατσης θα αναλαβει επιτελους και φετος ενεργο ρολο γιατι το 50-50 δεν αντεχεται.\n07/10/2010 στις 17:25\nΟΙ ΓΑΥΡΟΙ ΤΟΥ ΒΟΡΡΑ ΚΑΙ ΟΙ ΓΑΥΡΟΙ ΤΟΥ ΝΟΤΟΥ ΑΚΟΛΟΥΘΟΥΝ ΒΙΟΥΣ ΠΑΡΑΛΛΗΛΟΥΣ.\n08/10/2010 στις 12:33\n?????: “Απλά θα προτιμούσα ένα κείμενο πάνω στα συναισθήματα του Αρειανού οπαδού μετά τη μεγαλύτερη επιτυχία της ομάδας του την τελευταία δεκαετία. Αυτό είναι όλο.”\nΑ, πες το έτσι να καταλάβουμε. Τέτοια πράγματα ήθελες να διαβάσεις.\nΣυγγνώμη αν σε απογοήτευσα.


Η κήρυξη πολέμου εκ μέρους του Ολάντ δεν θα απαλλάξει την Ευρώπη από την τρομοκρατία | Alexius DIAKOGIANNIS\tΑρχική\nPlease set up your API key!\tΗ κήρυξη πολέμου εκ μέρους του Ολάντ δεν θα απαλλάξει την Ευρώπη από την τρομοκρατία\nΔιεθνή Αυτό το άρθρο αρχικά δημοσιεύτηκε εδώ\nΣΚΙΤΣΟ ΤΟΥ ΜΑΡΚ ΟΥΙΛΣΟΝ\nΟι στίχοι του Μασσαλιώτιδας τραγουδιούνται σε κάθε ευκαιρία, και εκλαμβάνονται κυριολεκτικά. Οι αρχαϊκοί στίχοι καλούν τον λαό «στα όπλα» και το «ακάθαρτο αίμα» των εχθρών της Δημοκρατίας να «ποτίσει τα αυλάκια μας». Τέτοιες λέξεις φαίνεται να συνδέονται άμεσα με τους εχθρούς τους οποίους ο Βαλς έχει ορκιστεί να «εξολοθρεύσει».\nΑυτός ο εχθρός εμφανίστηκε ως το άμεσο και έμμεσο αποτέλεσμα δεκαετιών εκμετάλλευσης της Μέσης Ανατολής και της υποστήριξης σε διαφορετικό βαθμό διάφορων τρομοκρατικών ομάδων, δικτατόρων και των συμμάχων τους που ευθυγραμμίζονται με τα οικονομικά συμφέροντα του δυτικού κόσμου. Παίζοντας το παιχνίδι των τρομοκρατών\nΑπαντώντας σε τέτοιο βίαιο τρόπο, οι Γάλλοι πολιτικοί έχουν παίξει το παιχνίδι των τρομοκρατών. Με την κήρυξη κατάστασης πολέμου, έχουν νομιμοποιήσει μια οργάνωση η οποία αγωνίζεται να κρατήσει τα εδάφη της, παρά την θαρραλέα (συνήθως απαρατήρητη) αντίσταση από ντόπιους μαχητές. Και προσφέρουν στο Ισλαμικό Κράτος την ευκαιρία να ισχυριστεί ότι έχει το δίκιο με το μέρος του όταν θα φανούν οι αναπόφευκτες απώλειες αμάχων κάτω από τα ερείπια που θα αφήσουν οι γαλλικές βόμβες.\nΌπως ακριβώς ο σκοτωμός του Οσάμα Μπιν Λάντεν δεν εξουδετέρωσε την απειλή της τρομοκρατίας, το πιθανότερο είναι ότι και η διάλυση του ΙΚ θα αποδειχθεί αδύνατη, και σίγουρα χωρίς κανένα όσο οι βασικές αιτίες της απήχησής του δεν αντιμετωπίζονται.\nΗ ακραία ρητορική θα έχει καταστροφικές επιπτώσεις για όλους. Θα μας αναγκάσει όλους να ζούμε σε ένα περιβάλλον όπου ο φόβος και η παράνοια θα γίνει ο νέος κανόνας. Οι περιπολίες στρατιωτών και ένοπλων αστυνομικών στους δρόμους μπορεί να κάνει κάποιους να αισθάνονται μεγαλύτερη ασφάλεια, αλλά δύσκολα θα αποτρέψει τις επιθέσεις. Στις 13 Νοεμβρίου, η επαγρύπνηση για τρομοκρατικά χτυπήματα ήταν ήδη στ υψηλότερο επίπεδο, μετά τα γεγονότα του Ιανουαρίου.\nΕνώ η δυνατότητα να είμαστε ασφαλείς έναντι τέτοιων φρικτών πράξεων, όπως οι επιθέσεις της 13ης Νοεμβρίου, είναι στην καλύτερη περίπτωση ψευδαίσθηση, η δυσπιστία έναντι των άλλων και η καχυποψία εντός του κύκλου και της κοινότητάς μας θα είναι αναπόφευκτες. Οι στρατιώτες και οι ένοπλοι αστυνομικοί αστυνομία θα αποτελούν μια διαρκή υπενθύμιση της επικείμενης απειλής, αναγκάζοντάς μας να είμαστε καχύποπτοι για τα πάντα και τον καθένα τριγύρω μας. Εν τέλει, κάτι τέτοιο θα αποδυναμώσει την δημοκρατία μας και την ικανότητά μας να εργαστούμε από κοινού για ένα πιο ελπιδοφόρο μέλλον, χωρίς αποκλεισμούς.\nΔημοφιλή\tΝοέμβριος 05, 2015\nVideo\tΙούλιος 24, 2017\nFollow us © 2017 Copyright Alexius DIAKOGIANNIS. All Rights reserved.Developed by


1001 movies by spgirl: The Jazz singer (1927)\nΤου Alan Crosland με τους Al Jolson, May McAvoy, Warner Oland\nΟ Jackie φεύγει από το σπίτι του Ραβίνου πατέρα του και της μητέρας του όταν ήταν έφηβος όταν αποκάλυψε στον πατέρα του ότι δεν θέλει να γίνει και αυτός Ραβίνος αλλά θέλει να γίνει τραγουδιστής της jazz μουσικής. Κυνηγώντας την μεγάλη καριέρα, γνωρίζει την Mary, η οποία τον προτείνει σε ένα θεατρικό έργο ως τον κεντρικό πρωταγωνιστή. Θέλοντας να τα ξαναβρεί με τον πατέρα του, ο Jackie ξαναεπισκέφτεται το πατρικό του αλλά δυστυχώς η πικρία του πατέρα του που δεν ακολούθησε την επιθυμία του δεν έχει ξεπεραστεί.\nΗ τελευταία ευκαιρία να τα βρει με τον πατέρα του ο Jackie θα δοθεί στην πρεμιέρα του έργου του όταν ο ετοιμοθάνατος πατέρας έχει ως τελευταία επιθυμία να τον ακούσει να απαγγέλλει εβραϊκούς ύμνους. Είναι αργά για συμφιλίωση ή όλα μπορούν να διορθωθούν?\nΆλλη μια ιστορία σταθμός για τον παγκόσμιο κινηματογράφο: η πρώτη ομιλούσα ταινία ever... Αν και ο μόνος διάλογος με ήχο κρατάει το πολύ 5 λεπτά και είναι ανάμεσα στον Jackie και την μητέρα του, την ημέρα της επιστροφής του, και οι υπόλοιπες σκηνές με ήχο είναι τα τραγούδια του Jackie... Αλλά και έτσι, είναι η πρώτη ταινία που εισάγει στις ταινίες τον ήχο πέρα από ένα απλό μουσικό χαλί...\nΗ ιστορία της ταινίας είναι ένα success story με έντονο οικογενειακό δράμα... Ο γιος που αναγκάζεται μικρός να εγκαταλείψει το πατρικό του γιατί δεν έβρισκε την κατανόηση που ήθελε από τον πατέρα του. Η μάνα του ανήμπορη να επέμβει στα πεπραγμένα. Ενήλικας πλέον και έχοντας ξεκινήσει μια καριέρα, ζητά επανασύνδεση με τον πατέρα του αλλά ο σκληρός Ραβίνος φαίνεται να μην μπορεί να την δεχτεί. Μια ακόμα προσαρμογή λοιπόν ενός θεατρικού musical σε ταινία... Α, φυσικά και είναι και η πρώτη ταινία musical (my favorite kind) ever...\nΔράμα, γέλιο αλλά και ωραία μουσική... Στα πρώτα Όσκαρ του 1927, κερδίζει το Τιμητικό Βραβείο ως η πρώτη ομιλούσα ταινία. Ιστορική ταινία, όπως και να το δεις...\nΕτικέτες 20s, drama, love story, musicals\nThanasisR 28 Ιουλίου 2011 - 2:20 μ.μ.\nααα ιστορική τανία spgirl!!!με ιντρικγκαρες να τη δω!!!thank you!(ελπίζω να τη βρω!!!)


ΕΝΑ ΟΡΑΜΑ ΓΙΑ ΤΗΝ ΠΑΙΔΕΙΑ ΚΑΙ ΤΟΝ ΠΟΛΙΤΙΣΜΟ Φ.1768 - ΦΩΝΗ ΤΗΣ ΚΟΡΙΝΘΙΑΣ\nHome / ΠΟΛΙΤΙΚΗ / ΕΝΑ ΟΡΑΜΑ ΓΙΑ ΤΗΝ ΠΑΙΔΕΙΑ ΚΑΙ ΤΟΝ ΠΟΛΙΤΙΣΜΟ Φ.1768\nΕΝΑ ΟΡΑΜΑ ΓΙΑ ΤΗΝ ΠΑΙΔΕΙΑ ΚΑΙ ΤΟΝ ΠΟΛΙΤΙΣΜΟ Φ.1768\nΕλλάς... Τόπος ευλογημένος από Παιδεία και Πολιτισμό! Που τόσο πολύ αποθέωσαν οι μεγαλύτεροι σοφοί, σε Ανατολή και Δύση, της νεώτερης εποχής. Όπως ο σπουδαίος στοχαστής Βέρνερ Γιέγκερ, ο οποίος στο πολύτομο σύγγραμμά του με τίτλο “Παιδεία” από την πρώτη ως την τελευταία σελίδα υμνεί την ελληνική σκέψη. Στην Αγία Γραφή, γράφθηκε ότι “ἐν ἀρχῇ ἦν ὁ Λόγος”, κι ο πρώτος Λόγος του ανθρώπου υπήρξε η ελληνική κλασική Παιδεία, η φιλοσοφία, οι τέχνες και οι επιστήμες! Και ένας άλλος ξακουστός διανοητής, ο Γιόχαν Γκαίτε, είχε επίσης πει πως “ό,τι είναι ο νους και η καρδιά για τον άνθρωπο, είναι και η Ελλάδα για την οικουμένη”...\nΔεν είναι κρίμα στη γη που γέννησε τον Ορθό Λόγο να δεινοπαθούν σήμερα τόσο η Παιδεία όσο και ο Πολιτισμός; Οι διεθνείς αξιολογήσεις κατατάσσουν τα Πανεπιστήμιά μας στις έσχατες θέσεις, αντί της μόρφωσης κυριαρχεί η παρα-μόρφωση των ψυχών, κι αντί της Παιδείας ταλαιπωρούμαστε από το φαινόμενο της παραπαιδείας... Δεν υπάρχει σύγχρονος Έλληνας που να μην συμφωνεί με τα παραπάνω και να μην αναρωτιέται γιατί η πνευματική και μορφωτική μας ζωή βρίσκεται σ’ αυτό το χάλι. Τι πρέπει άραγε να γίνει;\nΟ σύγχρονος πανεπιστημιακός μας κόσμος είναι ξεπερασμένος. Αποτελεί στείρα απομίμηση ξένων προτύπων. Ως εκ τούτου, δεν λειτουργεί. Οφείλουμε να τον υπερβούμε. Ο τρόπος είναι ένας: επιστροφή της πανεπιστημιακής μας κοινότητας πίσω στις ελληνικές ρίζες! Είχαμε κάποτε την Ακαδημία του Πλάτωνος, το Λύκειον του Αριστοτέλη και πολλές ακόμη πανεπιστημιακές σχολές. Γιατί δεν τις επανιδρύουμε πάνω σε μοντέλα του παρόντος και του μέλλοντος; Ας φανταστούμε, πλάι στους ιστορικούς χώρους αυτών των αρχαίων θεσμών, να λειτουργήσουν πανεπιστημιακά ιδρύματα, που να φέρουν τα ίδια με τότε φημισμένα σε όλο τον κόσμο ονόματα, ως παράγωγα μοντέρνας σκέψης ανάμεικτης με ό,τι πιο κλασικό. Να έχουμε Πανεπιστήμια που να λέγονται Ακαδημία Πλάτωνος και Λύκειον του Αριστοτέλη...\nΦυσικά, αυτό μπορεί να γίνει σε ολόκληρη την ελλαδική επικράτεια. Κάθε περιφέρεια της χώρας μας διαθέτει πλούσια ιστορική παράδοση. Διαθέτει αρχέγονο πνεύμα, που “μιλάει” από τα βάθη των χιλιετιών. Ό,τι ισχύει για την πρωτεύουσα, ισχύει και για τη Θεσσαλονίκη και την Πάτρα, για την Κρήτη και τη Θράκη, για τα νησιά μας... Παντού σπορά νέων και φρέσκων πανεπιστημιακών θεσμών, αναμεμειγμένων με το άρωμα του παλιού! Η Ελλάδα θα γίνει εκ νέου παγκόσμιο πρότυπο σκέψης, ένα εκπαιδευτικό μοντέλο άξιο θαυμασμού απ’ όλες τις μεριές του πλανητικού ορίζοντα.\nΚι ακόμη... Μιλάμε τα τελευταία χρόνια για το “Φόρουμ των Δελφών” και άλλα αντίστοιχα, σε Ελλάδα και εξωτερικό, οικονομικού χαρακτήρα συμπόσια. Να, λοιπόν, τώρα η ευκαιρία για διοργάνωση σε τακτή χρονική βάση εκπαιδευτικών Φόρουμ σε ιστορικές τοποθεσίες της Ελλάδας, που είναι φορτισμένες έντονα με το μυθολογικό, πολιτισμικό και λαογραφικό στοιχείο. Γιατί όχι ένα νέο Φόρουμ των Δελφών, αυτή τη φορά όμως για τον Πολιτισμό μας; Γιατί όχι ένα Φόρουμ της Δωδώνης και πολλών ακόμη θρυλικών τόπων της πατρίδας μας, όπου θα αναδεικνύονται θέματα βελτίωσης της Παιδείας; Πρόκειται για μία ακόμη ευκαιρία ανάδειξης, παραλλήλως, των τοπικών κοινωνιών.


O A. Kutcer και η Demi Moore στις πυραμίδες της Αιγύπτου! - Tlife.gr\n16.12.2010 | 21:39\nO A. Kutcer και η Demi Moore στις πυραμίδες της Αιγύπτου!\nΈνα επαγγελματικό ταξίδι μέχρι την Αίγυπτο έκαναν ο Ashton Kutcher και η Demi Moore και όπως ήταν αναμενόμενο δεν έχασαν την ευκαιρία να βρεθούν μπροστά στις πυραμίδες και να φωτογραφηθούν.\nΑφού έδωσαν το “παρών” σε ένα συνέδριο στο Luxor το Σάββατο, το ζευγάρι ταξίδεψε βόρεια προς το Κάιρο για να δει από κοντά τις πυραμίδες της Γκίζας και με χιουμοριστική διάθεση, έβγαλαν μια φωτογραφία μπροστά από τα αξιοθέατα “στον αέρα” και τη δημοσίευσαν στο Διαδίκτυο.\nΗ Demi Moore έδειχνε περισσότερο με τουρίστρια ντυμένη με τζιν, ενώ ο Ashton διάλεξε την τυπική αιγυπτιακή ένδυση, που σίγουρα τον δρόσιζε περισσότερο στην έρημο. Οι δυο τους έδειχαν να διασκεδάζουν πολύ με αυτήν τη ξεχωριστή τους εμπειρία και όπως κάνουν συνήθως, μοιράστηκαν, αυτήν την προσωπική στιγμή τους με τους φίλους τους.


ΚΟΡΙΝΘΟΣ\_Δήλωση του Ν. Σταυρέλη για την πράξη εφαρμογής της Αγίας Άννας – Συνοικισμός - Korinthia TV\nΠέμπτη, 19 Μαΐου 2022 7:11\nHome\tΑΥΤΟΔΙΟΙΚΗΣΗ \_ ΠΟΛΙΤΙΚΗ\tΚΟΡΙΝΘΟΣ\_Δήλωση του Ν. Σταυρέλη για την πράξη εφαρμογής της Αγίας Άννας – Συνοικισμός\nΚύριε Δήμαρχε προσπαθείτε για ακόμη μια φορά να οικειοποιηθείτε κοπιώδεις ενέργειες άλλων\nby Korinthiatv 15 Νοεμβρίου 2021\nΔΗΛΩΣΗ ΝΙΚΟΥ ΣΤΑΥΡΕΛΗ ΓΙΑ ΤΗΝ ΠΡΑΞΗ ΕΦΑΡΜΟΓΗΣ\nΤΗΣ ΑΓΙΑΣ ΑΝΝΑΣ – ΣΥΝΟΙΚΙΣΜΟΥ\nΟι λεκτικές υπερβολές (τουλάχιστον) του Δημάρχου, πλέον κατάντησαν συνήθεια\nκαι δεν θα έπρεπε να μας εκπλήσσουν.\n► Κι όμως. Ακόμη και αυτές τις ξεπέρασε δηλώνοντας προχθές ανερυθρίαστα,\nότι η τελική υπογραφή της κύρωσης της πράξης εφαρμογής\nΑγίας Άννας-Συνοικισμού είναι δικό του επίτευγμα.\nΠλέον, θα δίδονται από εμάς οι πρέπουσες απαντήσεις για όλα,\nώστε να μαθαίνει την αλήθεια επιτέλους ο κάθε δημότης.


Πώς θα είναι ο Ιούλιος για τα ζώδια - ΤΑ ΝΕΑ\ntanea.gr > Ζωή & Τέχνες > Πώς θα είναι ο Ιούλιος για τα ζώδια\nΠώς θα είναι ο Ιούλιος για τα ζώδια\nΟ Ιούλιος έφτασε, η καλοκαιρία και για την ακρίβεια ο καύσωνας επέστρεψε και σε τι κατάσταση βρίσκονται τα ζώδια;\nΘα είναι ευνοϊκός ο Ιούλιος για αυτά ή θα περάσουν από σαράντα κύματα;\nΟ Κριός δε θα περάσει έναν εύκολο Ιούλιο. Το παρελθόν του επιστρέφει και πρόσωπα επανέρχονται στο προσκήνιο. Εξελίξεις έρχονται στην προσωπική του ζωή, ενώ μπορεί να απομακρυνθεί λίγο από φίλους, ακόμη και από την ίδια του τη δουλειά.\nΟ Ταύρος θα κληθεί να πάρει κάποιες αποφάσεις. Συνεργασίες μπορεί να μην έχουν την επιθυμητή έκβαση και ρήξεις βρίσκονται προ των πυλών. Θες να κάνεις αλλαγές στη ζωή σου, αλλά δε μπορείς να πάρεις δραστικές αποφάσεις. Τόλμησε να μιλήσεις για τη σχέση που σε απασχολεί.\nΟ Δίδυμος υποδέχεται τον Ιούλιο με μετακινήσεις. Οφείλει να είναι προσεκτικός στα οικονομικά ζητήματα, ενώ παράλληλα θα βρεθεί αντιμέτωπος με αλλαγές πλάνων, αφού θα αλλάξει τις ημερομηνίες και προορισμούς των διακοπών του. Θα ταλαιπωρηθεί λίγο, αλλά θα τα βγάλει πέρα.\nΟ Καρκίνος θα βρεθεί αντιμέτωπος με αποχωρισμούς. Θα πάρει αρκετές αποφάσεις για τη ζωή του. Ο Ιούλιος τον προκαλεί να τεστάρει αν είναι ο εαυτός του ή αν χρειάζεται επειγόντως να αλλάξει γραμμή πλεύσης και να αρχίσει να εκφράζεται ως γνήσιος συναισθηματικός Καρκίνος.\nΟ Λέων βρίσκεται σε αναστάτωση και δε μπορεί να αντιμετωπίσει την κατάσταση με σύνεση. Θα κλειστεί στον εαυτό του, αλλά αυτό δε σημαίνει ότι αν προκύψει η ευκαιρία για μια νέα αρχή ότι πρέπει να την αρνηθεί. Απλά δεν πρέπει να επαναπαυτεί, νομίζοντας πως θα διαρκέσει για πάντα.\nΟ Παρθένος θα περάσει «ζάχαρη» τον Ιούλιο, θα περάσει σχετικά ομαλά ο καλοκαιρινός μήνας για αυτόν. Θα ψάξει ήρεμα κι ωραία τον προορισμό που θα αποδράσει και μάλιστα θα το κάνει το πρώτο κιόλας δεκαήμερο. Ωστόσο, αν προσγειωθεί στην πραγματικότητα θα δει πως ίσως δεχτεί επιθέσεις από τρίτους, γι’ αυτό οφείλει να προφυλαχτεί.\nΟ Ζυγός είναι θαρραλέος και δέχεται τις αλλαγές με πυγμή. Η προσωπική του ζωή έχει άρωμα παρελθόντος, αφού θα προκύψει κάποιο πισωγύρισμα. Θα προσέξει τις συμβουλές που θα ακούσει και θα δώσει σημασία σε αυτές που πραγματικά αποσκοπούν στο καλό του.\nΟ Σκορπιός θα κλείσει υποθέσεις που το ταλαιπωρούν και θα ανακουφιστεί αρκετά. Ωστόσο, οι συγκρούσεις δε θα λείψουν από τη ζωή του αυτό τον καιρό, αλλά θα πάρει τα πράγματα στα χέρια του. Θα αναλάβει τις ευθύνες του και θα σταθεί μπροστά σε όλα.\nΟ Τοξότης θα αντιμετωπίσει αλλαγές στα οικονομικά του, αλλά και σε ζητήματα υγείας προσώπων που τον περιβάλλουν. Πρέπει όμως, να είναι ανοιχτός και προσεκτικός προς κάθε κατεύθυνση. Οφείλει να προστατευτεί και να σταματήσει να εκτίθεται τόσο.\nΟ Αιγόκερως και οι διαπροσωπικές του σχέσεις επηρεάζονται σημαντικά. Είναι η εποχή του ξεκαθαρίσματος για αυτόν και θα δει ποιοι θα συνεχίσουν να βρίσκονται στο πλάι του και ποιοι όχι. Ο ρόλος του ίσως και να αλλάξει, αλλά μήπως πρέπει να δώσει λίγο χώρο και στους άλλους;\nΟ Υδροχόος πρέπει να συμμαζέψει τον ενθουσιασμό του και να ανασυνταχθεί. Η κούραση, τα νεύρα κι ο εκνευρισμός δε θα λείψουν, αλλά καλό είναι να κρατήσει αποστάσεις από το περιβάλλον του, ώστε να έχει το χρόνο να ηρεμήσει.\nΟ Ιχθύς θα δώσει μεγάλο βάρος της προσοχής του στον εργασιακό του χώρο. Η υγεία θέλει προσοχή και πρέπει να φροντίσει λίγο παραπάνω τον εαυτό του. Στα προσωπικά του δε θα αφήσει υποθέσεις να πλανώνται στον αέρα. Ωρα να ξεκαθαρίσει τα πράγματα.


Μεσαιωνικές εκκλησίες - Aegean Islands\nΚως Μεσαιωνικές εκκλησίες\n– Υπαπαντή (καθολικό μονής Καστριανών). Το 1080 ο όσιος Χριστόδουλος ο Λατρηνός ερχόμενος από την Μικρά Ασία στην Κω, ίδρυσε στο λόφο του Παλαιού Πυλίου τη μονή της Παναγίας των Καστριανών. Μόνο το καθολικό της διατηρείται ακέραιο ως τις μέρες μας, ένας δρομικός μονόχωρος ναός με καμάρα στην οροφή. Αρχικά ήταν αφιερωμένος στην Παναγία. Σήμερα τιμά την Υπαπαντή του Χριστού, εορτάζοντας στις 2 Φεβρουαρίου. Από την παραμονή η τοπική ενορία διοργανώνει μεγάλο πανηγύρι. Το μεγαλύτερο μέρος της αγιογράφησής του χρονολογείται στις αρχές του 16ου αι.\n– Παναγία Κουβουκλιανή. Αποτελεί ενοριακή εκκλησία του οικισμού της Ζιάς Ασφενδίου και ταυτίζεται με το καθολικό της βυζαντινής μονής των Σπονδών. Κτίστηκε τον 13ο αι., στον ρυθμό του απλού εγγεγραμμένου σταυροειδούς με τρούλο και νάρθηκα. Η αγιογράφησή του είναι καταφανώς νεότερη.\n– Εισόδια της Θεοτόκου. Βρίσκεται στα νότια της κοινότητας Ασφενδίου, στην περιοχή της Κεφαλόβρυσης και υπήρξε μετόχι της μονής των Σπονδών. Η παρακείμενη πηγή τροφοδοτούσε με το εύπεπτο νερό της το οποίο θεωρείτο αγίασμα τον οικισμό της Ζιάς, αλλά και πολλούς νερόμυλους της περιοχής.\n– Αγιος Δημήτριος. Μονόχωρος καμαροσκεπής ναός με διώροφο νάρθηκα στον εγκαταλελειμμένο οικισμό Χαϊχούτες. Στην τοιχοποιΐα του διακρίνονται μαρμάρινα αρχιτεκτονικά μέλη της πρώιμης βυζαντινής εποχής. Επισκευάστηκε το 1842 και οι βοηθητικοί χώροι πλάι του λειτούργησαν ως δημοτικό σχολείο.


in data dicembre 13, 2006\nioeu ha detto…\nΉμουν εκεί, αλλά μέσα σε τόσο κόσμο δεν μπόρεσα να σου μιλήσω. Ωραία εκδήλωση. Σεμνή... Ο Ηλίας είναι φίλος αγαπημένος. Για την ακρίβεια είναι πολύ στενός φίλος τυφλού θείου. Χάρηκα τόσο γι' αυτόν... Τον ξέρω χρόνια. Και χρόνια διαβάζω τα ποιήματά του. Έχεις δει την προηγούμενη συλλογή του? Νομίζω η ποίησή του ωρίμασε πολύ. Θα του γράψω δυο λόγια. Ίσως γράψω κι εγώ κάποιο κείμενο στο ιστολόγιο...


Εβδομαδιαίες Προβλέψεις Κώστα Λεφάκη 1-7 Ιουνίου 2020 | Oroskopos.gr\nΗ πρώτη εβδομάδα του Ιουνίου φέρνει νέες εξελίξεις αλλά και νέα επεισόδια, Η έκλειψη της 5ης Ιουνίου, ημέρα Παρασκευή, διαταράσσει την επικοινωνία και τις συναλλαγές, τις επαφές και τις συνεργασίες. Στην πορεία αυτών των ημερών προσέξτε τι θα πείτε, πόσο θα εκτεθείτε και τι θα κάνετε! Οι συμπτώσεις έχουν προειδοποιητικό χαρακτήρα. Ο Άρης, ως κυβερνήτης σας στους Ιχθείς, λέει ότι πρέπει να προσέχετε, παρασκήνια εις βάρος σας, ή απροειδοποίητη αλλαγή στις συνθήκες της δουλειάς σας. Πάνω από όλα μην χάνετε την ψυχραιμία σας, μην παραποιείτε την πραγματικότητα και μην υποτιμάτε προειδοποιήσεις που σας γίνονται.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΟι εκλείψεις του Ιουνίου θα διαταράξουν βαθιά την αίσθηση της ασφάλειας, τόσο στον τομέα τον οικονομικό, όσο και στον τομέα τον συναισθηματικό. Η έκλειψη της 5ης Ιουνίου και η ανάδρομη Αφροδίτη, άθελά τους συνωμοτούν να ταλαιπωρήσουν το ήδη κουρασμένο νευρικό σας σύστημα. Συνθηκολογήστε με την τρέχουσα πραγματικότητα και μην απογοητεύεστε από αρνήσεις που θα εισπράξετε! Δείτε τα καλά που σας παρέχει η ζωή και ότι είστε περισσότερο προστατευμένοι από άλλους. Αποφύγετε έξοδα που δεν έχουν ουσία, μην φοβάστε για λογαριασμούς που δεν μπορείτε ακόμα να εξοφλήσετε και μην παθαίνετε πανικό στην εκδοχή μιας απόρριψης σε ερωτικό επίπεδο.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΕίστε οι εκτεθειμένοι αυτής της περιόδου και βάλτε τα δυνατά σας να αντιμετωπίσετε την εκδοχή μιας νέας θύελλας, ή μιας νέας σειράς απροειδοποίητων αλλαγών. Ο ψυχισμός σας θα ταλαιπωρηθεί, τα οικονομικά σας ακόμα μια φορά θα είναι ανεπαρκή για να καλύψουν τις ανάγκες σας, ενώ οι καθυστερήσεις θα δοκιμάσουν το νευρικό σας σύστημα και ότι απόθεμα υπομονής έχει μείνει μέσα σας! Ωστόσο ένας νέος κύκλος ζωής ξεκινά. Μπορείτε να αντικαταστήσετε πολλά πράγματα αργότερα, ή να ανεφοδιαστείτε αντίστοιχα. Αξιοποιήστε τις επικοινωνιακές σας δυνατότητες στις άμεσες σχέσεις της εργασίας και του περιβάλλοντος.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΗ έκλειψη της Σελήνης στην Πανσέληνο της 5ης Ιουνίου, φέρνει μια σειρά από έκτακτα περιστατικά που δοκιμάζουν την ψυχή σας, τον συναισθηματικό σας κόσμο, αλλά παράλληλα γίνονται αφορμή να ξεκαθαριστούν ασάφειες και εκκρεμότητες. Οικονομικά και συναισθηματικά θα υπάρξουν καθυστερήσεις. Οικογενειακά, τα προβλήματα δεν θα είναι εύκολο να λυθούν. Στο μεταξύ, οι πιέσεις στον επαγγελματικό τομέα, ή οι απαιτήσεις από τους ισχυρότερους από εσάς, θα συνεχιστούν. Αποφύγετε να προκαλέσετε δυσχέρειες και αντιπάθειες στο περιβάλλον μέσα στο οποίο κινείστε.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΟ Ιούνιος αρχίζει ηχηρά, επεισοδιακά, ενώ κάποια περιστατικά θα προκύψουν με έναν σχεδόν αναπάντεχο τρόπο. Προσδοκίες αναστέλλονται και φιλίες θα σας προβληματίσουν. Η επικοινωνία βραχυκυκλώνεται και ένα γεγονός λίγο πριν το τέλος της εβδομάδας θα σας δώσει μια μεγάλη πικρία. ΄Ενας δικός σας άνθρωπος θα ζητήσει την βοήθειά σας, την οποία δεν πρέπει να αρνηθείτε! Γίνετε περισσότερο στωικοί στην περίπτωση που οι επιθυμίες σας δεν εκπληρώνονται και η συμπεριφορά κάποιων, ενδεχομένως τραυματίσει για λίγο το εγώ σας!Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΗ Πανσέληνος – Έκλειψη Σελήνης στις 5 Ιουνίου, πυροδοτεί ανήσυχα περιστατικά στον επαγγελματικό χώρο και βάζει σε πρόσκαιρη ταλαιπωρία τον οικογενειακό. Η αντίληψη και η καλή σας άμυνα θα σας σώσουν. Μεταξύ των άλλων είστε περισσότερο προστατευμένοι, ωστόσο, στη διαχείριση των οικονομικών σας πρέπει να γίνετε προσεκτικότεροι και πιο προνοητικοί. Το πρόβλημα θα είναι οι έκτακτες ανάγκες που δεν θα μπορέσουν να καλυφθούν. Αποφύγετε τις αντιπαραθέσεις τόσο στα αισθηματικά, όσο και στα επαγγελματικά, γιατί η πιθανότητα να βγείτε κερδισμένοι, είναι σχεδόν ελάχιστη.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΠαρά τις καθυστερήσεις και τις εντάσεις αυτής της εβδομάδας, η σχέση σας με το εξωτερικό περιβάλλον διαμορφώνεται καλύτερα, ή προχωράει πιο γρήγορα. Η έκλειψη της Σελήνης στις 5 Ιουνίου θα σας επηρεάσει σε ότι αφορά εμπορικούς διακανονισμούς, γραφειοκρατικές υποχρεώσεις και διευθέτηση βραχυκυκλωμένων υποθέσεων. Οι πλανητικοί παράγοντες επισείουν την προσοχή σας στην ασφάλεια της δουλειάς σας. Μια βοήθεια που περιμένετε θα καθυστερήσει ακόμα. Η απάντηση σε ένα ερώτημα που έχετε θέσει θα ανασταλεί και η πραγματοποίηση μιας μετακίνησης θα ακυρωθεί. Προσπαθήστε όμως να διατηρήσετε ακμαίο το ηθικό σας, αλλά ελεγχόμενα τα ένστικτα της εκδίκησης.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΧαρακτηριστικές θα είναι οι συναισθηματικές αναμοχλεύσεις και κάποιες απροσδόκητες ανατροπές που θα τις προκαλέσουν. Μην βιάζεστε να πάρετε θέση απέναντι σε ένα δίλημμα που θα ζήσετε. Περιορίστε την παρορμητική σας επιθετικότητα, αναζητήστε τον διάλογο για να λύσετε ένα αίνιγμα στα ερωτικά σας, παραμείνετε προνοητικοί στην διαχείριση των χρημάτων σας για μεγάλο διάστημα ακόμα, μην στηρίζεστε σε υποσχέσεις τρίτων και προσπαθήστε να μην εκτίθεστε σε κινδύνους όταν έρχεστε σε επαφή με μηχανές και χρήση κατασκευών. Η Πανσέληνος αυτή είναι εκκαθαριστική και καθοριστική για εσάς. Ότι βιώσετε τώρα είναι συνέπεια πράξεων ή επιλογών πολλών μηνών πριν.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΗ έκλειψη της 5ης Ιουνίου, ευαισθητοποιεί ιδιαίτερα τον τομέα των σχέσεων σε όλο το εύρος της γκάμας τους. Πολλά πράγματα παίρνουν μια νέα τροπή, όχι υποχρεωτικά δυσάρεστη. Παρόλο που αναζητάτε αλλαγές δεν είστε έτοιμοι να τις δεχτείτε όταν προκύπτουν αιφνίδια. Στο μεταξύ, ο Άρης στους Ιχθύς διατηρεί εύφλεκτο το στενό περιβάλλον και τον οικογενειακό χώρο. Αποφύγετε να ρίξετε λάδι στην υπάρχουσα φωτιά! Αντίθετα, προσπαθήστε να την σβήσετε! Η εργασία θα σας κουράσει αλλά θα πρέπει να αντέξετε τόσο την κόπωση που συνεπάγεται, όσο και κάποιες αναπόφευκτες αντιξοότητες που θα βρουν τον τρόπο να εκφραστούν.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΗ έκλειψη της Σελήνης στις 5 Ιουνίου προκαλεί περιστασιακές δυσκολίες ή και ατυχήματα στην εργασία και βάζει σε ταλαιπωρία τον τομέα των προσωπικών και των κοινωνικών σας σχέσεων. Κάτι θα συμβεί σε έναν δικό σας άνθρωπο, κάτι άλλο θα προκύψει σε μια συνεργασία και θα κλείσει με μια καθυστέρηση σε κάτι που περιμένετε, είτε να παραλάβετε, είτε να εισπράξετε. Η φόρτιση θα είναι έντονη και η δυσκολία στην συνεννόηση, χαρακτηριστική! Ο παράγοντας της τύχης παραμένει περιορισμένος ή σας δίνει την αίσθηση ότι έχει στερέψει. Αποφύγετε τον πανικό και την απελπισία! Εκλείψεις είναι, θα περάσουν!Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΗ περίοδος αυτή δοκιμάζει την κατάσταση των οικονομικών σας και τη σχέση σας με δικούς σας ανθρώπους. Μια σειρά από έξοδα θα κριθεί αναπόφευκτη. Ωστόσο η εκδοχή της εξέλιξης των επαγγελματικών σας θα βοηθήσει στη λύση αυτών των προβλημάτων, αν όχι άμεσα, τότε έμμεσα! Οι συμπτώσεις έχουν προειδοποιητικό χαρακτήρα για το μέλλον των σχέσεών σας και δεν πρέπει να τις υποτιμάτε. Δώστε τον καλύτερο από τον εαυτό σας σε ότι καταγίνεστε, τόσο επαγγελματικά, όσο και δημιουργικά. Πάντως συγκριτικά με άλλους έχετε αρκετές πιθανότητες να ψυχαγωγηθείτε, να μετακινηθείτε και να περάσετε ευχάριστες στιγμές.Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<\nΑν κάποιοι πρέπει να προσέξουν αυτήν την Πανσέληνο, είστε εσείς! Ο Άρης λειτουργεί σαν μια χειροβομβίδα στο χέρι σας που δεν πρέπει να την πετάξετε πουθενά. Η έκλειψη της Σελήνης θα προκαλέσει μια σειρά δυσαρεσκειών και απογοητεύσεων στον οικογενειακό τομέα. Η ανάδρομη Αφροδίτη φέρνει νέο κύμα καθυστερήσεων σε εισπράξεις που περιμένετε, ή ελπίζετε ότι θα γίνουν. Οι πωλήσεις αναστέλλονται μαζί και η ψυχαγωγία. Οι υποχρεώσεις προς τρίτους γίνονται πιο απαιτητές! Τα αισθήματα ενός ανθρώπου ξεθωριάζουν για λίγο, αλλά αυτό δεν πρέπει να σας τρομοκρατεί. Ο μήνας που ξεκινά αυτήν την εβδομάδα θα σας δώσει την αίσθηση ότι βρίσκεστε πάνω σε κινούμενη άμμο. Επιστρατεύστε την διαίσθηση που διαθέτετε και ακόμα περισσότερο την ψυχραιμία που μπορείτε να έχετε σε αβέβαιες ώρες. Μην βιάζεστε να πάρετε θέση, να εκφράσετε σκέψη, ή να κάνετε κάποιο εγχείρημα!Για προσωπική πρόβλεψη από τον Κώστα Λεφάκη : ☎Κάλεσε 14994 ήστείλε SMS μετηλέξη ΚΛ4 στο 54754 💳 Για ακόμα πιο οικονομική πρόβλεψη πάρε τα Astrocoins σου και μίλησε με -50% έκπτωση με τον αστρολόγο σου! ΔΕΣ ΕΔΩ <<


Εσύ τι θα πεις; | | Efimeris\nΕσύ τι θα πεις;\nGreenpeace και WWF λένε ήδη ΟΧΙ\nκαι συλλέγουν ήδη υπογραφές – ενώ στην Βουλή το κοινοβουλευτικό πραξικόπημα συνεχίζεται από την κυβέρνηση και τον αρμόδιο Κωστή Χατζηδάκη\nGreenpeace και WWF ενώνουμε τις φωνές μας και σε χρειαζόμαστε ΤΩΡΑ!\nΈχουμε, κυριολεκτικά, λίγες μόνο ημέρες για να σταματήσουμε μία πολύ επικίνδυνη εξέλιξη για το περιβάλλον, την οικονομία και την υγεία μας!\nΕν μέσω πανδημίας, με όλη τη χώρα σε καραντίνα, η κυβέρνηση ανοίγει τον δρόμο στις πετρελαϊκές εταιρείες να κάνουν ό,τι θέλουν! Καταθέτει “νομοσχέδιο” που δίνει τη δυνατότητα για καταστροφικές εξορύξεις σε προστατευόμενες περιοχές και μάλιστα χωρίς την άδεια των τοπικών αρχών! Με αυτές τις διατάξεις, το νομοσχέδιο “Εκσυγχρονισμός της Περιβαλλοντικής Νομοθεσίας” κάνει ακριβώς το αντίθετο από ό,τι λέει η ονομασία του.\nΈνα νομοσχέδιο που είναι μία από τις πιο τρανταχτές περιπτώσεις αδιαφανών διαδικασιών και που μας απομακρύνει από το μέλλον που θέλουμε. Η πρωτόγνωρη κατάσταση που ζούμε έχει ήδη αναδείξει τη σύνδεση πανδημιών και καταστροφής του φυσικού περιβάλλοντος. Η Διευθύντρια του Περιβαλλοντικού Προγράμματος του ΟΗΕ, Inger Andersen, μας προειδοποίησε: “η φύση μας στέλνει μήνυμα”. Θέλουμε να βγούμε σοφότεροι από τη σημερινή κρίση και να διεκδικήσουμε ένα καλύτερο αύριο. Μία οικονομία δίκαιη και ανθεκτική, με καθαρό αέρα και περιβάλλον, χωρίς ορυκτά καύσιμα, που σέβεται τους φυσικούς πόρους και προστατεύει τον πλανήτη και την υγεία μας.\nΖήτα και εσύ από την κυβέρνηση να αποσύρει από το νομοσχέδιο όλες τις διατάξεις που αφορούν τις εξορύξεις και να μην στερήσει από τις τοπικές αρχές και τους κατοίκους το δικαίωμα να έχουν λόγο. Η φωνή σου είναι πολύ σημαντική!\nΟ εκσυγχρονισμός της περιβαλλοντικής νομοθεσίας, ζωντανά από την Επιτροπή Παραγωγής και Εμπορίου (κλικ εδώ)


Κυριακή 20 Ιουνίου 2021 - 00:23\nΑπό Ηλίας Σιακαντάρης\t Στις 07:29, 13 Μαΐ 2021\nΌσλο © Pixabay\nΗ Νορβηγία δεν χρειάζεται να δανειστεί προκειμένου το κράτος να στηρίξει τα εισοδήματα των πολιτών της, να θεραπεύσει τις οικονομικές πληγές του κορονοϊού ή να ενισχύσει την ανάκαμψη μετά την κρίση. Δεν χρειάζεται να διαπραγματευτεί με κανένα οργανισμό, να υποβάλει πρόγραμμα επενδύσεων, να υπογράψει μνημόνιο για να εξασφαλίσει εισροές και επενδύσεις που θα τονώσουν την οικονομία της. Δεν έχει ανάγκη κανέναν.\nΌταν έρχονται τα δύσκολα, απλώς πηγαίνει στον τραπεζικό της λογαριασμό – τον μεγαλύτερο τραπεζικό λογαριασμό αυτού του είδους στον πλανήτη. Το Ταμείο Πετρελαίου, με υπόλοιπο περίπου 1,1 τρισεκατομμύρια ευρώ έχει περιθώρια για πολλές αναλήψεις.\nΤο νορβηγικό «Ταμείο Ανάκαμψης»\nΗ κυβέρνηση του Όσλο ανακοίνωσε ότι θα «τραβήξει» επιπλέον 40 δισεκατομμύρια ευρώ το 2021 από το Ταμείο Πετρελαίου, για να ενισχύσει τις δημοσιονομικές δαπάνες. Έρχονται να προστεθούν στα περίπου 37 δισεκατομμύρια «ανάληψης» που έκανε πέρσι.\nΣτα σχεδόν δύο χρόνια της πανδημίας δηλαδή, το σκανδιναβικό έθνος των 5,4 εκατομμυρίων ψυχών, θα έχει έξτρα ενίσχυση σχεδόν 80 δισεκατομμύρια ευρώ προκειμένου να ξεπεράσει την κρίση.\nΓια σύγκριση, η Ελλάδα με τον διπλάσιο πληθυσμό θα πάρει από την ΕΕ λιγότερα από 30 δισ. για τέσσερα χρόνια. Και είναι από τις πλέον ωφελημένες (αναλογικά με το μέγεθος της) χώρες από την ευρωπαϊκή ενίσχυση.\nΑν η Ελλάδα ήταν Νορβηγία θα μπορούσε να «ρίξει» περισσότερα από 160 δισεκατομμύρια δολάρια τη διετία 2020-2021. Χωρίς επιχορηγήσεις ή δάνεια από την ΕΕ, χωρίς εκδόσεις ομολόγων, αλλά από τις αποταμιεύσεις της.\nΑλλιώς: Αν η Ευρωπαϊκή Ένωση μπορούσε να διαθέσει κατά κεφαλήν αντίστοιχα χρήματα με τη Νορβηγία σε δημοσιονομικές δαπάνες, θα έπρεπε να κινητοποιήσει το 2020 και το 2021… 6,7 τρισεκατομμύρια ευρώ. Εννιά φορές το Ταμείο Ανάκαμψης των 750 δισ. ευρώ.\nΚαμία χώρα δεν έχει τη δυνατότητα της νορβηγικής απλοχεριάς με τις δικές της δυνάμεις. Ούτε καν οι πλούσιες πετρελαιοπαραγωγοί χώρες του Περσικού, που βασανίζονται από τα δικά τους εσωτερικά, θεμελιώδη προβλήματα. Ούτε καν οι οικονομικές υπερδυνάμεις – οι ΗΠΑ ή η Κίνα.\nΤο μυστικό της νορβηγικής Νιρβάνα… δεν είναι και τόσο μυστικό: «Το Κυβερνητικό Ταμείο Συνταξιοδότησης Global», όπως είναι το επίσημο όνομά του από το 1990, γεννήθηκε το 1969 όταν βρέθηκε πετρέλαιο στα ανοιχτά των Νορβηγικών ακτών, στη Βόρεια Θάλασσα.\nΗ ίδρυση του ταμείου είναι ένα μνημείο συλλογικής υπευθυνότητας και πρόνοιας για το μέλλον, ένας ύμνος στην αλληλεγγύη μεταξύ των γενεών: Έγινε ο κρατικός κουμπαράς των τυχερών Νορβηγών, προκειμένου να επωφεληθούν από τη βροχή πετροδολαρίων και οι μελλοντικές γενιές.\nΟι αγέννητοι Νορβηγοί θα βρουν αποταμιεύσεις των γονιών τους, όταν ουσιαστικά όλες οι υπόλοιπες χώρες (και οι πλούσιες) δανείζονται σήμερα χρεώνοντας τις επόμενες γενιές. Οι σημερινοί Νορβηγοί έχουν τη δυνατότητα να δουν το υπόλοιπο των εθνικών αποταμιεύσεων real-time πατώντας τη σελίδα https://www.nbim.no/en/.\nΣε κάθε Νορβηγό αντιστοιχούν, με τη γέννησή του, 200.000 ευρώ αποταμιεύσεων – σε κάθε Έλληνα, 35.000 ευρώ χρέους.\nΟ μεγαλύτερος μέτοχος του πλανήτη\nΤο νορβηγικό ταμείο επενδύει σε μετοχές στα χρηματιστήρια όλου του πλανήτη. Κατέχει το 1,4% όλων των μετοχών που υπάρχουν στον κόσμο, είναι ο μεγαλύτερος μεμονωμένος μέτοχος.\nΑπό το 2020, το ταμείο που οφείλει την ύπαρξη του σε αυτή του πετρελαίου, έχει αποσυρθεί από τις επενδύσεις στον πετρελαϊκό τομέα. Άλλη μια ένδειξη μακροπρόθεσμου προγραμματισμού και αργής προσαρμογής σε μια νέα κατάσταση που έρχεται σιγά-σιγά.\nΗ μοίρα της Νορβηγίας σφραγίστηκε από ένα «πρώτο λαχνό»: τον εντοπισμό εύκολα εξορύξιμου πετρελαίου σε μια μη διαφιλονικούμενη, δική της περιοχή.\nΑλλά η καλή της μοίρα εξασφαλίσθηκε από το «συν Αθηνά και χείρα κίνει» των Νορβηγών πολιτικών, που έδειξαν πρωτοβουλία και αυτοπειθαρχία για χρόνια και αντιστάθηκαν στην εύκολη λύση να χρηματοδοτούν κάθε προϋπολογισμό με τα έσοδα του πετρελαίου.\nΤελικά, οι χώρες έχουν τους πολιτικούς που τους ταιριάζουν. Τα ωφελήματα φαίνονται χρόνια μετά, στις μεγάλες κρίσεις.\nΗ Νορβηγία χαλαρώνει τους περιορισμούς κατά της Covid-19\nΣε Πορτογαλία, Ισπανία η Φον Ντερ Λάιεν για να εγκρίνει τα Σχέδια Ανάκαμψης\nΕΕ: Αποκλείει τραπεζικούς κολοσσούς από το δανειακό της πρόγραμμα


Νέο υποκατάστημα της DHL Express στην Πάτρα New branch of DHL Express in Patras\nΟκτ 02, 2018 Ενημέρωση\nΤα επίσημα εγκαίνια του νέου καταστήματος της στην Πάτρα, πραγματοποίησε η DHL Express, την Πέμπτη 27 Σεπτεμβρίου 2018. Τα εγκαίνια τέλεσε ο Διευθύνων Σύμβουλος DHL Express Ελλάδας, Κύπρου και Μάλτας, κ. Ελευθέριος Σαμαράς, με τον Διευθυντή του Σταθμού της Πάτρας, κ. Κωνσταντίνο Αθανασάτο. Την τελετή τίμησαν με την παρουσία τους περισσότεροι από 100 προσκεκλημένοι, συνεργάτες και πελάτες της εταιρείας καθώς και τοπικοί φορείς.\nΗ DHL Express διατηρεί συνεχή παρουσία στην Πάτρα από το 1984. Πλέον, έχει επεκταθεί με καταστήματα και σε άλλα σημεία της Πελοποννήσου, αποτελώντας για τους πελάτες μας εκεί, τη μόνη λύση για επόμενη ημέρα σύνδεση με το παγκόσμιο, απαράμιλλο δίκτυο της Εταιρείας, που μετρά 220 χώρες και προορισμούς!\nΗ νέα αυτή αρχή στην Αχαϊκή πρωτεύουσα, έρχεται σε μία χρονιά ορόσημο για την εταιρεία, αφού φέτος συμπληρώνει 40 χρόνια συνεχούς παρουσίας στην Ελλάδα!\nΗ DHL Express είναι η εταιρεία που έφερε την υπηρεσία κούριερ στην Ελλάδα για πρώτη φορά το 1978. Μέσα σε 5 χρόνια επεκτάθηκε σε κάθε άκρη της χώρας και από τότε έχει διατηρηθεί στην κορυφή των διεθνών ταχυμεταφορών με μερίδιο αγοράς που ξεπερνά το 57% και όχι τυχαία. Πρωτοπόροι, καινοτόμοι, πιστοί στην ποιότητα.\nΜε αφορμή την αναβάθμιση των εγκαταστάσεων μας στην πόλη της Πάτρας, αξίζει να σημειωθεί πως οι επενδύσεις δε σταμάτησαν ποτέ. Μάλιστα, το πιο πρόσφατο επενδυτικό πλάνο, το μεγαλύτερο στην ιστορία της αλλά και τον κλάδο των Διεθνών Ταχυμεταφορών στη χώρα, ξεπέρασε τα 20 εκατομμύρια ευρώ. Η συνεχής ανάπτυξη της εταιρείας βρίσκει την αφετηρία της σε ένα άρτια εκπαιδευμένο προσωπικό που μοιράζεται μία κοινή κουλτούρα άριστης εξυπηρέτησης του πελάτη.\nΤο νέο υποκατάστημα της DHL Express στην Πάτρα βρίσκεται στη διεύθυνση Π. Κανελλόπουλου 41. / Τηλ. επικοινωνίας: 2610 623 050\nπηγή : The Best.gr\nDeutsche Post DHL, γραφείο συναλλαγής, Πελοπόννησος\n"Ψηφιακή Βοήθεια" από το Ιρλανδικό Ταχυδρομείο Το Ρωσικό ταχυδρομείο συμμετέχει στην απογραφή του πληθυσμού της Ρωσίας


Ο Ιούλιος στην λαογραφία\nΤο χρονικό διάστημα μεταξύ της 21ης και του τέλους του μηνός κατά την αρχαιότητα ονομαζόταν Κυνάδες μέρες, απ’ όπου προέρχεται και ο όρος«κυνικά καύματα». Η ονομασία τούτη προέρχεται από το γεγονός ότι τις μέρες αυτές ο φωτεινότατος αστέρας Σείριος (ανήκει στον αστερισμό του Μείζονος Κυνός) ανατέλλει συγχρόνως με τον ήλιο, κάνοντας τις μέρες ακόμη πιο θερμές.\nΟ Ιούλιος είναι ο μήνας του αλωνισμού και της χαράς του γεωργού γι’ αυτό και προσωνυμείται Αλωνάρης, Αλωνευτής, Αλωνιάτης, Αλωνιστής. Τον λένε ακόμη Χορτοκόπο επειδή στον Πόντο τότε κόβουν το χόρτο, Γιαλιστή και Γυαλινό επειδή τότε ωριμάζουν τα σταφύλια και «γυαλίζουν»,Φουσκόμηνα επειδή φουσκώνουν τα σύκα. Τέλος, είναι γνωστός και με τις ονομασίες Δευτερογιούλης, Λιοτρόπης και Χορτοθέρης.\nΕγώ περνάω κι αντιπερνάω στης Μαυρουδής τ’ αλώνι,\n-Φεύγα Μαριώ απ’ τον κουρνιαχτό, φεύγα κι από τον ήλιο.\nΑπ’ αυτό το πρώτο ζυμάρι ζύμωναν και μία κουλούρα που την κρεμούσαν στη βρύση για να τρέξουν τα καλά, όπως το νερό. Όποιος πήγαινε πρώτος να πάρει νερό από την βρύση, έπαιρνε και την κουλούρα.\nΗ απειλή όμως από τους κινδύνους (φωτιά, βροχή, χαλάζι) ήταν μεγάλη για τα χωράφια και γι’ αυτό οι γεωργοί επιζητώντας την θεϊκή προστασία τιμούσαν με αργία τους αγίους που εορτάζουν τότε. Την Παναγία των Βλαχερνών (2/7 - που προσονομάζεται απ’ την τιμωρία όσων δεν τηρούσαν την αργία της: Καψοδεματούσα, Καψοχεροβολού, Καψαλωνού, Βουλιάχτρα). Την αγία Κυριακή (7/7), την αγία Μαρίνα (17/7).\nΟ Ιούλιος ήταν επικίνδυνος μήνας και για τους ανθρώπους κι έτσι οι ιαματικοί του άγιοι τιμούνταν με μεγάλοι ευλάβεια. Οι άγιοι Ανάργυροι (1/7), η αγία Παρασκευή (26/7), ο άγιος Παντελεήμονας (27/7).\nΙδιαίτερα σημαντική είναι η γιορτή του προφήτη Ηλία (20/7), ο οποίος θεωρείται έφορος της βροχής και ρυθμιστής των μετεωρολογικών φαινομένων.\n«Απ’ του Άγιου Λια του βραδ’\nβάζει η γιλια του λάδ.»\n«Τον Αλωνάρη δούλευε καλόν Χειμώνα να ‘χεις.»\n«Χιόνισε μέσ’ στον Γενάρη, να οι χαρές του Αλωνάρη.»\nΤο αλώνισμα, ωστόσο, είναι το βασικό περιεχόμενο και η εμπειρία του μήνα Ιούλη, το αλώνισμα αλλά και οι κίνδυνοι που απειλούν αυτή την εποχή την καινούργια σοδειά, που βρίσκεται πια στο τελευταίο στάδιο της επεξεργασίας της.\nΕδώ, πράγματι, τελειώνουν οι κόποι του γεωργού. Μετά το αλώνισμα και το λίχνισμα - και μιλάμε βέβαια για μιαν εποχή πριν από τις κομπίνες, τις θεριζοαλωνιστικές μηχανές - το στάρι είναι πια έτοιμο να μετρηθεί και να μπει στις αποθήκες - αφού βέβαια, πληρωθούν, εκεί “στ’ αλώνια” όπως λέγανε, όλες οι υποχρεώσεις του γεωργού, σε είδος.\nΟι κομπίνες βέβαια αυτές δεν έχουν καμία σχέση με τις γνωστές κομπίνες που κατά την εξήγηση στο λεξικό του Γεωργίου Μπαμπινιώτη, κομπίνα είναι η κάθε οργανωμένη επιχείρηση εξαπάτησης, η κάθε μικροπονηριά και ο τρόπος “του ξεγελάν”. Όμως...\nΟ σωρός του καθαρού σταριού που ορθώνεται στη μέση του αλωνιού, αποτελεί για την κάθε γεωργική οικογένεια την ελπίδα της για επιβίωση. Γιατί στα παλιά χρόνια, όταν στα χωριά δεν υπήρχαν αποθέματα τροφής, ούτε και η δυνατότητα ν’ αγοράσουν στάρι ή καλαμπόκι, το φάσμα της πείνας παραμόνευε διαρκώς.\nΤο σωρό, τώρα του σταριού, συνήθως, τον σταυρώνουν και μπήγουν στην κορυφή του ένα φτυάρι. Ύστερα προχωρούνε στο μέτρημα, παίρνοντας όλες τις προφυλάξεις που χρειάζονται για να μην τους πιάσει το μάτι. Το μέτρημα του σταριού γινόταν το πρωί. Ακολουθούσαν οι ευχές: καλοξόδευτο και καλοφάγωτο, και ακόμα γινόταν το λεγόμενο καρποφίλημα, όπου ο γεωργός φιλούσε τον καρπό, ευχόμενος και η νέα σοδειά να είναι καλή και η τύχη των προϊόντων του να είναι ανάλογη και όχι απογοητευτική όπως των σημερινών αγροτικών προϊόντων.\nΣτο αλώνια, όπως είπαμε, πληρώνει ο γεωργός τις υποχρεώσεις του - τα χρέη του - σε είδος. Και πρώτ' απ’ όλα το χρέος του στο κράτος, τη δεκάτη, όπως έλεγαν παλιά, δηλαδή το 1/10 του προϊόντος του. Όταν ο σωρός ήταν έτοιμος, ο γεωργός προσκαλούσε το δεκατιστή, το φοροεισπράκτορα δηλαδή. Αυτός κρατούσε μια μεγάλη ξύλινη σφραγίδα. Πήγαινε στ’ αλωνι και πατούσε τη σφραγίδα πάνω στο σωρό για να ’ναι σίγουρος ότι θα τον βρει απείραχτο. Από το δεκατισμένο τώρα σωρό έπρεπε να βγει και το αγροφυλακιάτικο και το παπαδικό και το νεροφοριάτικο - αυτό που έπαιρναν οι υδρονομείς, δηλαδή - και το αλωνιάτικο και το γυφτιάτικο - που έπαιρνε ο γύφτος που τους έφτιαχνε τα σιδερένια τους εργαλεία. Ό,τι περίσσευε απ’ αυτά τα ξικέματα (τις αφαιρέσεις) δηλαδή το κοφίνιαζε ο κακόμοιρος ο γεωργός, το αποθήκευε δηλαδή στις κοφίνες. Καταλαβαίνει τώρα κανείς τί απόμενε στον έρημο γεωργό, αν μάλιστα ήταν και σεμπρικό το στάρι, δηλαδή δεν ήταν δικό του το χωράφι αλλά το καλλιεργούσε για λογαριασμό άλλου και έπρεπε να μοιραστεί στα δύο: να πάρει το μισό αυτός και το άλλο μισό ο αφέντης. Κι επειδή στο μοίρασμα πάντοτε γίνονται καυγάδες, γι’ αυτό ο λαός διατύπωσε μια γνώμη σοφή, μια παροιμία, για να χρησιμεύει ως κανόνας συμπεριφοράς στο μοίρασμα του σταριού. Λένε: “το σπυρί του σταριού, τόχει ο Θεός στη μέση χωρισμένο, για να μοιράζουνε ίσια τ’ αδέρφια, και οι εργάτες με τους αφεντάδες”.\nΣτην εμπειρία του χρόνου ανήκουν και οι κίνδυνοι που απειλούν τα χωράφια και το σωρό του σταριού αυτή την εποχή. Ποιοί είναι οι κίνδυνοι; Η φωτιά, η βροχή και το χαλάζι. Τους κινδύνους αυτούς προσπαθεί ο λαός να τους ελέγξει με τον δικό του τρόπο. Ένας τρόπος ο οποίος σε μας που ζούμε στην εποχή του ορθού λόγου, φαίνεται μαγικός. Τί κάνει δηλαδή ο λαός; Προσπαθεί να εντοπίσει τον κίνδυνο, να τον εντοπίσει μέσα στο χρόνο. Και αυτό το καταφέρνει συνδέοντάς τον με τα σημάδια που ορίζουν το χρόνο και που δεν είναι άλλα από τις γιορτές. Συνδέει λοιπόν τον κίνδυνο της φωτιάς με την γιορτή της Παναγίας της Βλαχέρνας, που γιορτάζει στις 2 Ιουλίου, και γι’ αυτό ονομάζεται Παναγιά η Καψοδεματούσα.\nΟ καθηγητής Δημήτριος Λουκάτος έχει συγκεντρώσει τις παραδόσεις που αναφέρονται στο πώς οι μικροί άγιοι τιμωρούν τους ανθρώπους που δεν κράτησαν την γιορτή τους. Από την εργασία του αυτή, που έχει τίτλο: “Αργίαι και άγιοι τιμωροί”, παραθέτω μια παράδοση για την Παναγία την Βλαχέρνα, που τιμωρεί όσους δουλεύουν την ημέρα της γιορτής της (2 Ιουλίου) - και δουλειά κείνη τη μέρα είναι το αλώνισμα. Τους τιμωρεί είτε καίγοντας τα στάρια τους, είτε βουλιάζοντας τα αλώνια τους· γι’ αυτό και την ονομάζουν Παναγιά η Καψοδεματούσα ή Καψοχεροβολού ή Καψαλωνού και Βουλιάχτρα.


Τηλενουβελοτρέλα :: Τηλενουβέλες :: Αργεντίνικες :: Ρωμαίος και Ιουλιέτα/Romeo y Julieta Share |\nSubject: Σχόλια για την τηλενουβέλα. Sat Apr 16, 2016 11:25 am\nΑνούσια νεανική τηλενουβέλα που βασιζόταν (και καλά ) στο δράμα του Ρομέου και της Ιουλιέτας και δικαίως πήγε άπατη. Η ιστορία ήταν ένα όλοι με όλους στο οποίο συμπεριλαμβάνονταν καθηγητές και μαθητές (τα Σόδομα και τα Γόμορα ). Ούτε το πρωταγωνιστικό ζευγάρι δεν πετύχανε. Αλλά είχε συμπαθητικά τραγουδάκια.\nSubject: Re: Σχόλια για την τηλενουβέλα. Wed Apr 20, 2016 9:59 pm\nΑνούσια πραγματικά. Ενώ είχαν έτοιμο σενάριο (την ιστορία του Ρωμαίο και της Ιουλιέτας) δεν κατάφεραν να δημιουργήσουν υπόθεση και για να γεμίσουν τα επεισόδια, πλάσαραν τους πιο άκυρους συνδυασμούς ζευγαριών. Τρίγωνα, τετράγωνα, πεντάγωνα... Δεν κατάλαβα ποτέ γιατί όλες κυνηγούσαν τον Ρωμαίο. Στραβές ήτανε; Το μόνο ενδιαφέρον που βρήκα ήταν το ζευγάρι ξάδερφος Ρωμαίο-κολλητή Ιουλιέτας (ονόματα δε θυμάμαι με τίποτα) Αλλά γιατί στην αρχή η κοπελίτσα ήθελε τον Ρωμαίο Μπαίνει άνετα στη λίστα των χειρότερων τηλενουβελών που έχω δει\nSubject: Re: Σχόλια για την τηλενουβέλα. Wed Apr 20, 2016 10:07 pm\nΔεν κατάλαβα ποτέ γιατί όλες κυνηγούσαν τον Ρωμαίο. Στραβές ήτανε;\nΜάλλον ο Viñoles εξαργύρωσε την επιτυχία του Sos mi vida. Δεν μπόρεσε να του αντισταθεί ούτε η καθηγήτρια .\nΜπαίνει άνετα στη λίστα των χειρότερων τηλενουβελών που έχω δει\nΚαι για μένα η χειρότερη νεανική.\nΤηλενουβελοτρέλα :: Τηλενουβέλες :: Αργεντίνικες :: Ρωμαίος και Ιουλιέτα/Romeo y Julieta


Έκοψε τα δέντρα επειδή δεν τα είχαν φυτέψει... χριστιανοί - Newpost.gr\nΈκοψε τα δέντρα επειδή δεν τα είχαν φυτέψει... χριστιανοί\nΒρέθηκε και συνελήφθη ο νταής, που χθες πυροβόλησε μια πινακίδα και έκοψε με αλυσοπρίονο δέντρα στην περιοχή των Ποταμιών του δήμου Χερσονήσου.\nΔημοσίευση 27 Φεβρουαρίου 2016, 15:45\nΣήμερα μεταμεσονύκτιες ώρες αστυνομικοί του Αστυνομικού Τμήματος Χερσονήσου, του Τμήματος Αστυνομικών Επιχειρήσεων Ηρακλείου σε συνεργασία με αστυνομικούς του Τμήματος Τροχαίας του Βόρειου Οδικού Άξονα Κρήτης, συνέλαβαν τον 58χρονο άνδρα που κατηγορείται για παραβάσεις της Νομοθεσίας περί όπλων.\nΕιδικότερα, χθες το απόγευμα σε περιοχή του Δήμου Χερσονήσου, ο 58χρονος πυροβόλησε σε ενημερωτικές πινακίδες (τοπωνυμίας εκκλησίας) και στη συνέχεια έκοψε ξυλεία από τον περιβάλλοντα χώρο της εκκλησίας, τα οποία μετέφερε με Ι.Χ.Φ. αυτοκίνητο διαφεύγοντας προς άγνωστη κατεύθυνση.\nΆμεσα, από αστυνομικούς των Υπηρεσιών αναζητήθηκε και εντοπίστηκε, σήμερα μεταμεσονύκτιες ώρες σε παράδρομο της Παλαιάς Εθνικής οδού Χανίων –Σητείας, το Ι.Χ.Ε. αυτοκίνητο στο οποίο επέβαινε ο 58χρονος ο οποίος και συνελήφθη. Σε έλεγχο που πραγματοποιήθηκε στον ίδιο και στο όχημα βρέθηκαν και κατασχέθηκαν φυσίγγια διαφόρων τύπων και διαμετρημάτων, κυνηγετικό όπλο και αεροβόλο όπλο. Ο άνδρας από την πλευρά του υποστήριξε στους αστυνομικούς ότι τα δέντρα τα είχαν φυτέψει Αλβανοί ενώ θα έπρεπε, επειδή βρίσκονταν κοντά σε Εκκλησία, να .... τα έχουν φυτέψει χριστιανοί (!) και γι'αυτό τα έκοψε!\nΗ προανάκριση διενεργείται από το Αστυνομικό Τμήμα Χερσονήσου, ενώ ο συλληφθείς θα οδηγηθεί στον κ. Εισαγγελέα Πλημμελειοδικών Ηρακλείου. Ωστόσο οι ισχυρισμοί αυτοί και η συμπεριφορά του 58χρονου δεν αποκλείουν το ενδεχόμενο να ζητηθεί ψυχιατρική πραγματογνωμοσύνη...


Πώς δρουν τα «μαγικά μανιτάρια» στον εγκέφαλο | Αγνωστη Γη\nΔραστηριότητα ανάλογη με εκείνη του ανθρώπινου εγκεφάλου κατά τη διάρκεια των νυχτερινών ονείρων εμφανίζει ο εγκέφαλος μετά την κατανάλωση της ψυχοτρόπου ουσίας LSD ή της ψιλοκυβίνης των «μαγικών μανιταριών».\nΤα ψυχεδελικά ναρκωτικά αυτά έχουν μεν τη γνωστή ικανότητα να αλλοιώνουν την αντίληψη της πραγματικότητας, αν και η επιστημονική κοινότητα δεν είχε μέχρι σήμερα καταγράψει τις πραγματικές επιπτώσεις τους στον εγκέφαλο.\nΣε μελέτη, που δημοσιεύθηκε σε ιατρική επιθεώρηση, ιατρική ομάδα του γερμανικού Πανεπιστημίου Γκαίτε εξέτασε τις επιπτώσεις της ψιλοκυβίνης, της δραστικής ψυχοτρόπου ουσίας των «μαγικών μανιταριών», στον εγκέφαλο εθελοντών. Τα μανιτάρια αυτά είναι αυτοφυή και συναντώνται σε κάθε μέρος του κόσμου, κυρίως σε σημεία βοσκής αγελάδων. Οι ψυχοτρόπες ιδιότητές τους είναι γνωστές από την αρχαιότητα, ενώ χρησιμοποιήθηκαν από πολλούς πολιτισμούς στις απόκρυφες θρησκευτικές τους τελετές.\nΒρετανοί ερευνητές έχουν ήδη μελετήσει την ικανότητα της ψιλοκυβίνης να αντιμετωπίζει σοβαρές μορφές κατάθλιψης, σε ασθενείς που δεν αντιδρούν σε άλλες, συμβατικές θεραπείες.\nΣτην προσπάθειά τους να εξερευνήσουν τη βιολογική βάση της «διευρυμένης συνείδησης» που προκαλούν τα ψυχεδελικά ναρκωτικά και περιέγραψε λεπτομερώς ο φιλόσοφος και χρήστης Αλντους Χάξλεϊ, Βρετανοί ερευνητές σε συνεργασία με την ομάδα του Γκαίτε, υπό τον δρα Ενζο Ταλιατσούκι, ανέλυσαν δεδομένα ακτινολογικών απεικονίσεων εθελοντών, που είχαν δεχθεί να λάβουν ψιλοκυβίνη σε ενέσιμη μορφή.\nΟι γιατροί διαπίστωσαν ότι υπό την επήρεια της ψιλοκυβίνης η δραστηριότητα του ιππόκαμπου και του φλοιού, που ελέγχουν τα συναισθήματα, ενισχύθηκε σημαντικά, όπως συμβαίνει και όταν ονειρευόμαστε. Η λήψη ψιλοκυβίνης αποδείχθηκε επίσης ωφέλιμη στη λεγόμενη «υψηλή σκέψη», που σχετίζεται με τη συνείδηση της ύπαρξης.\n«Το πόρισμα της μελέτης ήταν συναρπαστικό, καθώς άνοιξε νέες πόρτες στην έρευνα των “πρωτόγονων” περιοχών του εγκεφάλου», λέει ο δρ Ταλιατσούκι.


Ετικέτα: Μιλτιάδης Βαρβιτσιώτης | The Indicator\nΒαρβιτσιώτης: Το Διεθνές Δίκαιο είναι το “όπλο” μας απέναντι στον αναθεωρητισμό\n“Εμείς δεν πέφτουμε στην παγίδα της έντασης και της πόλωσης, αλλά δεν αφήνουμε τίποτα αναπάντητο”.\n19 Ιουνίου 2022 • Ώρα δημοσίευσης: 2:55 μμ\nΒαρβιτσιώτης: Επιχειρούμε να κόψουμε τις ορέξεις της Τουρκίας να μπει σε ελληνικό έδαφος δημιουργώντας τετελεσμένα\nΓια την τουρκική επιθετικότητα μίλησε κατά τη διάρκεια ραδιοφωνικής του συνέντευξης ο Μιλτιάδης Βαρβιτσιώτης υπογραμμίζοντας.\n27 Μαΐου 2022 • Ώρα δημοσίευσης: 3:56 μμ\nΒαρβιτσιώτης: Η απάντηση στην ενεργειακή κρίση πρέπει να είναι ευρωπαϊκή\nΟ αναπληρωτής υπουργός Εξωτερικών στη διαδικτυακή εκδήλωση του ΑΠΕ-ΜΠΕ με θέμα «Διάσκεψη για το μέλλον.\n11 Απριλίου 2022 • Ώρα δημοσίευσης: 6:49 μμ\nΒαρβιτσιώτης σε πρόξενο Μαριούπολης: Οι υπηρεσίες σας προς τον Ελληνισμό της Ουκρανίας είναι τεράστιες\nΤα θερμά του συγχαρητήρια για την αφοσίωσή του στο καθήκον εξέφρασε στον Μανώλη Ανδρουλάκη, κατά.\n28 Μαρτίου 2022 • Ώρα δημοσίευσης: 4:38 μμ\nΒαρβιτσιώτης: Συγχαρητήρια σε όσους συνέβαλαν στον απεγκλωβισμό 25 ατόμων από την Οδησσό\n«Ακόμη μια δύσκολη αποστολή του υπουργείου Εξωτερικών υπήρξε επιτυχής!» επισημαίνει σε ανάρτησή του στο Twitter.\n5 Μαρτίου 2022 • Ώρα δημοσίευσης: 3:32 μμ\nΒαρβιτσιώτης: Ο Πούτιν προκάλεσε όσα ήθελε να αποφύγει, περισσότερο ΝΑΤΟ στην Ανατολική Ευρώπη και συσπείρωση της Δύσης\n«Οι μεγάλες στιγμές γεννούν μεγάλες ευκαιρίες. Τέτοιες ιστορικές στιγμές ζούμε σήμερα, παρακολουθώντας την αρχιτεκτονική ασφαλείας.\n4 Μαρτίου 2022 • Ώρα δημοσίευσης: 6:01 μμ\nΤι ανέφερε ο αναπληρωτής υπουργός Εξωτερικών Μιλτιάδης Βαρβιτσιώτης κατά τη διάρκεια του Blue Economy Forum.\nΒαρβιτσιώτης: Οι ισχυρισμοί της Τουρκίας είναι προκλητικοί και ανιστόρητοι\n«Η Ελλάδα είναι ταγμένη με την πλευρά της ειρήνης, της συνεργασίας, του διεθνούς δικαίου. Παράλληλα,.\n19 Φεβρουαρίου 2022 • Ώρα δημοσίευσης: 2:59 μμ\nΒαρβιτσιώτης: Είμαι συγκλονισμένος από τον τραγικό θάνατο των δύο ομογενών μας\nΒαθιά συγκλονισμένος από τον τραγικό θάνατο των δύο ομογενών μας και τον τραυματισμό άλλων δύο.\n14 Φεβρουαρίου 2022 • Ώρα δημοσίευσης: 7:28 μμ\nΒαρβιτσιώτης: Η Ελλάδα αυτά τα δυόμιση χρόνια κατάφερε να κτίσει την εικόνα ενός σοβαρού ευρωπαίου εταίρου\n“Η κυβέρνηση του Κυριάκου Μητσοτάκη θα συνεχίσει να είναι στη ευρωπαϊκή πρωτοπορία όχι μόνο των.\n29 Ιανουαρίου 2022 • Ώρα δημοσίευσης: 8:48 πμ


10 ρυθμίσεις για να μπαίνεις στο Zoom με άλλο αέρα\n> Blog >\tTips & Tutorials >\t10 ρυθμίσεις για να μπαίνεις στο Zoom με άλλο αέρα\n«Έχω call στο Zoom» είναι μία από τις φράσεις της εποχής που έγραψαν ιστορία. Είναι αλήθεια πως το Zoom ήρθε στη ζωή μας σαν «σανίδα σωτηρίας» τις ημέρες της καραντίνας και γνώρισε τεράστια έκρηξη. Όλοι το έμαθαν λίγο-πολύ μέσα από τη δουλειά τους, μια e-συνάντηση ή και το διαδίκτυο, όπου είχε την τιμητική με διάφορα αστεία βίντεο και memes που κυκλοφορούν.\nΣτα θετικά: Όχι ένα, όχι δύο αλλά 100 άτομα συμμετέχουν δωρεάν σε μια κλήση και μπορείς να βλέπεις στο ίδιο παράθυρο όλους όσους συμμετέχουν στο call.\nΣτα “αμφιλεγόμενα”: Στην premium έκδοση έχει το “attention tracking” που ενημερώνει τον host όταν χαζεύεις κάποιο άλλο παράθυρο και δεν προσέχεις στη συνάντηση.\nΕίναι διαθέσιμο σε Android και iOS για κινητά, υπολογιστές και tablet. Ας δούμε και ποιες άλλες δυνατότητες και ρυθμίσεις είναι διαθέσιμες στο Zoom για σένα.\n1. Άλλαξε background και εμφανίσου από Χαβάη\nΠερνάς τη μισή σου μέρα στην πλατφόρμα. Όλοι ξέρουν ότι είσαι σπίτι, αλλά εσύ θέλεις να νιώσεις ότι ξεφεύγεις από τους 4 τοίχους. Ή απλά δεν θέλεις να δουν το ξέστρωτο κρεβάτι πίσω σου. Άλλαξε το σκηνικό σου σε desktop:\n1. Άνοιξε το προφίλ σου απ’ τη γωνία πάνω δεξιά και πάτησε Settings\n2. Κλίκαρε Virtual Background\n3. Διάλεξε μία από τις default επιλογές όπως βόλτα στο διάστημα ή ανέβασε τη δική σου φωτο πατώντας το + στο Choose Virtual Background\nΑν μπαίνεις από κινητό, πάτησε τις 3 τελίτσες που εμφανίζονται κάτω δεξιά και άνοιξε το More menu > Virtual Background και κάνε live μετάδοση από όπου θα ήθελες να είσαι σήμερα.\n2. Ενεργοποίησε το mute για κάθε είσοδο\nΓια να μη σε πετύχουν να χασμουριέσαι αυθόρμητα πριν πεις καλημέρα, ρύθμισε την κάμερα και το μικρόφωνο σε αυτόματο mute κάθε φορά που μπαίνεις στο call. Πήγαινε στο Settings > Audio > Mute microphone when joining a meeting και Settings > Video > Turn off my video when joining a meeting.\n3. Κάνε screen share\nΠολλές φορές, μια εικόνα = 1000 λέξεις. Για να μοιραστείς την οθόνη σου, απλώς πάτησε Share screen icon στη γραμμή εργαλείων στο κάτω μέρος της οθόνης και Stop Share όταν θέλεις να επιστρέψεις στις λέξεις.\n4. Τα βασικά shortcuts\n→ Alt+V: Άρχισε/ σταμάτησε βίντεο\n→ Alt+A: Άνοιξε/κλείσε το μικρόφωνό σου\n→ Alt+M: Άνοιξε/κλείσε τα μικρόφωνα των μελών ως host\n→ Esc: Άνοιξε/ κλείσε το full screen mode\n→ Alt+U: Εμφάνισε/ κρύψε τους συμμετέχοντες\n→ Alt+Shift+R: Ξεκίνησε remote control\n→ Alt+Shift+G: Σταμάτησε την άδεια του remote control\nΕδώ θα βρεις όλα τα shortcuts για Windows, MacOS, Linux, Android και iOS\n5. Ανανέωσε το look σου\nΈχεις ένα σημαντικό meeting, αλλά δεν έχεις πολλή όρεξη να περιποιηθείς. Το Zoom το έχει προβλέψει με το beauty filter που λειαίνει τις ατέλειες και φρεσκάρει το νυσταγμένο προφίλ σου. Για να το ενεργοποιήσεις, πάτησε το βελάκι δίπλα στο Start Video, επίλεξε το Video Settings και κάτω από το My Video κλίκαρε το Touch Up My Appearance.\n(Εντάξει Chris Hemsworth δεν θα γίνεις, αλλά σίγουρα θα εξαφανιστεί η ατονία)\n6. Κρύψε τα μέλη χωρίς κάμερα\nΑν υπάρχουν πολλοί συμμετέχοντες που σε αποσυντονίζουν, μπορείς να κρύψεις όσους έχουν κλειστή κάμερα από το Settings > Video > Meetings τσεκάροντας Hide nonvideo participants. Έτσι θα βλέπεις μόνο όσους έχουν ανοιχτή κάμερα και θα διακόπτεις τον ειρμό σου από το σκυλί του συναδέλφου.\n7. Βιντεοσκόπησε τη συνομιλία\nΑν θέλεις να επιστρέψεις σε μία συνομιλία, μπορείς να την καταγράψεις και μετά να την ανεβάσεις στο Google Drive ή το Dropbox. Για να ξεκινήσεις πάτησε το Settings > Recording και ενεργοποίησέ το.\n8. Μη ξεχάσεις το όνομα κανενός\nΑν είσαι σε meeting με νέα ή πολλά μέλη και δεν τα πας καλά με τα ονόματα, ρύθμισε το Settings > Video και τσέκαρε το Always display participant’s name on their videos για να εμφανίζονται στην οθόνη σου.\n9. Δημιούργησε πολλαπλά rooms\nΩς host, μπορείς να χωρίσεις τα meetings σου σε 50 συνομιλίες, κατανέμοντας τα μέλη αυτόματα ή κατ’ επιλογή ή αφήνοντας τους να διαλέξουν σε ποιο “δωμάτιο” θα παρευρεθούν. Θα βρεις τη ρύθμιση στο Account Management > Account Settings και κάτω από το Meeting tab πήγαινε στο Breakout Room.\n10. Προφυλάξου από Zoombombing\nΕδώ και κάποιο καιρό, στο Zoom προέκυψαν ζητήματα ασφάλειας. Το Zoombombing ήρθε στη ζωή μας μαζί με κάποιους trolls ή hackers που έκαναν την εμφάνισή τους σε άσχετες τηλε-συνεδρίες και το θέμα πήρε έκταση. Το Zoom τότε εξέδωσε ένα βίντεο με οδηγίες ασφαλείας για όσους παρεμβαίνουν σε online συνεδριάσεις.\nΕσύ αυτό που μπορείς να κάνεις, είναι να ενεργοποιήσεις το Waiting Room για να ελέγχεις ποιος μπαίνει δίνοντας του άδεια εισόδου. Πήγαινε στο Account Management > Account Settings και πάτησε στο Meeting και μετά το Waiting Room. Έτσι θα αποφύγεις τους απρόσκλητους επισκέπτες.\nΤο zoom έχει τα καλά και τα κακά του, όπως όλες οι πλατφόρμες, αλλά σίγουρα είναι η πιο εύχρηστη video-chatting εφαρμογή. Κάτι που έχει ενδιαφέρον να μάθεις για το τέλος, είναι πως πρόκειται για μια ρομαντική δημιουργία, αφού ο ιδρυτής του Eric Yuan, εμπνεύστηκε την πλατφόρμα το 1987 όταν ήταν ακόμα φοιτητής γιατί ήθελε να μιλάει με το κορίτσι του που ήταν σε άλλη πόλη. Σήμερα είναι στη λίστα του Forbes και πιο επίκαιρος από ποτέ!


Φουντώνει η κόντρα Μαξίμου - Μαρινάκη\nΚυριακή, 09 Αυγούστου 2020 05:58:57 ΠΜ\nΑρχική›Ειδήσεις›Πολιτική›Φουντώνει η κόντρα Μαξίμου - Μαρινάκη\n09:05 - 30 Απρ 2018 | Πολιτική\nΝέο επεισόδιο στην κόντρα που έχει ανοίξει μεταξύ του Μεγάρου Μαξίμου και του επιχειρηματία Βαγγέλη Μαρινάκη γράφτηκε στη διάρκεια του Σαββατοκύριακου.\nΌλα ξεκίνησαν από δημοσίευμα της εφημερίδας Παραπολιτικά, στο οποίο γινόταν αναφορά σε καταγγελία περί μίζας, που αφορούσε σύμβουλο του υπουργού Οικονομικών, Ευκλείδη Τσακαλώτου.\nΠέραν της απάντησης που εκδόθηκε από το υπουργείο Οικονομικών, ακολούθησε και non paper από το Μέγαρο Μαξίμου, όπου υπήρχε ο χαρακτηρισμός «ναρκέμπορος».\nΣτη συνέχεια, γύρω στα μεσάνυχτα του Σαββάτου ο κυβερνητικός εκπρόσωπος Δημήτρης Τζανακόπουλος έκανε ανάρτηση στα social media, στην οποία ανέφερε ότι δέχθηκε τηλεφώνημα από άνδρα, που του συστήθηκε ως Βαγγέλης Μαρινάκης και του ζήτησε το όνομα του συντάκτη του non paper.\n«Πριν από λίγο δέχθηκα ένα τηλεφώνημα, από άγνωστο αριθμό. Ήταν ένας κύριος που μου συστήθηκε ως Βαγγέλης Μαρινάκης. Με τόνο σχεδόν απειλητικό, ζητούσε να μάθει το συντάκτη των ανακοινώσεων του γραφείου Τύπου του Πρωθυπουργού. Του έκλεισα το τηλέφωνο. Αυτή η κυβέρνηση δεν συνηθίζει να συνομιλεί στο σκοτάδι. Ούτε απειλείται. Καλή σας νύχτα κύριοι» έγραφε στην ανάρτηση ο Δημήτρης Τζανακόπουλος.\nΣύμφωνα, ωστόσο, με την εκδοχή της πλευράς Μαρινάκη, το τηλεφώνημα έγινε σε εντελώς άλλο κλίμα από αυτό που περιγράφει ο κυβερνητικός εκπρόσωπος, με σκοπό να δοθεί συνέχεια από τους νομικούς συμβούλους του επιχειρηματία.\nΤελευταία τροποποίηση στις 09:46 - 30 Απρ 2018


Φανταστείτε εάν θα μπορούσατε να φάτε, να ερευνήσετε και να μαγειρεύετε το αγαπημένο σας φαγητό κάθε μέρα χωρίς ποτέ να το κουράσετε. Ακούγεται σαν ένα όνειρο, σωστά; Αυτή ήταν η ζωή μου πέρυσι κατά τη συγγραφή, Ερώτηση! Περιφερειακές συνταγές για το αγαπημένο χυμό τσίχλας στον κόσμο. Έγινα πλήρες ερωτηματικό.\nΓια τους απροσδιόριστους, το chile con queso, γνωστό και ως queso, είναι ένα απαλό και πικάντικο ζεστό τυρί βουτιά γεμάτο με πιπεριές τσίλι, εξ ου και το όνομα. Το πιο δημοφιλές στυλ του queso είναι το Tex-Mex queso, το οποίο έχει μια βάση επεξεργασμένου τυριού (hello, Velveeta) που χρησιμοποιείται για τις ανώτερες ικανότητες τήξης του. Στο σπίτι, μπορείτε επίσης να ρίξετε ένα κουτάκι ντοματών σε κύβους και πράσινα chiles. Ενώ αυτό είναι που οι περισσότεροι άνθρωποι σκέφτονται όταν σκέφτονται queso, υπάρχουν πολλά άλλα στυλ, επίσης, ανάλογα με το πού βρίσκεστε στο Τέξας.\nΚαι όμως δεν έχει δημοσιευθεί ποτέ βιβλίο για το θέμα. Αποφάσισα να διορθώσω αυτή την επίβλεψη και άρχισα το ταξίδι γραφής μου στη βιβλιοθήκη, όπου έλαβα μέσω βιβλίων μαγειρικής, εφημερίδων και περιοδικών για να καταγράψω την ιστορία και την εξέλιξη του πιάτου. Η έρευνα στον τομέα ήταν επίσης εντάξει, γι ‘αυτό πέρασα έναν μήνα που οδήγησε στο Τέξας, το Νέο Μεξικό και στο Αρκάνσας, τρώγοντας queso και μιλώντας με μαγειρεμένους στο σπίτι και σεφ για το πώς προετοιμάζουν το πιάτο. Μετά την επίσκεψη σε περίπου 100 εστιατόρια και την ανάγνωση εκατοντάδων βιβλίων μαγειρικής και άρθρα, είχα ένα υπολογιστικό φύλλο με πάνω από 215 ερωτήσεις συνταγών queso.\nΗ συνηθισμένη ημέρα μου στο δρόμο θα ξεκινούσε με μια άγευστη σαλάτα παγόβουνου στο μπαρ πρωινού του ξενοδοχείου μου (η κατανάλωση πολλών λαχανικών είναι το κλειδί όταν καταναλώνετε λίτρα υγρού τυριού κάθε μέρα) που είχα αναζωογονηθεί με μια σέσουλα σάλτσα, τότε ‘D χτύπησε το πρώτο εστιατόριο στη λίστα μου και να παραγγείλετε ό, τι queso ήταν σε προσφορά το πρωί. Στο Ελ Πάσο έφαγα queso huevos rancheros, το οποίο είναι τα τηγανητά αυγά που πνίγονται σε ένα κίτρινο queso αντί για τη συνηθισμένη σάλτσα ντομάτας. Στο Laredo, είχα ένα taco πρωινού με το λιωμένο Monterey Jack στο Yoly’s, ένα φιλικό καφενείο γεμάτο με ντόπιους ξεκινώντας τη μέρα τους πάνω από πιάτα αυγών, φασολιών και mariachis, το όνομα που χρησιμοποιούν οι Laredoans για τις πρωινές tacos τους.\nΜετά το πρωινό, για να αφήσω το πρώτο μου γεύμα να εγκατασταθεί, θα γράψω ή θα ερευνήσω για μια ώρα, έπειτα θα πάω έξω για μεσημεριανό γεύμα και δείπνο, παραγγέλλω όλα τα quesos, έτσι θα μπορούσα να δείξω τα πάντα. Όταν ήμουν μόνος, έκανα πολλά αστεία εμφάνιση από τους διακομιστές. “Αυτό είναι πολύ φαγητό”, είπαν. “Θέλετε πραγματικά αυτό;” Θα τους διαβεβαίωσα ότι ήξερα τι έκανα. Όταν ήμουν σε θέση να συνδεθώ με τους φίλους και την οικογένεια στο μονοπάτι, θα ήθελα να τους προσκαλέσω να έρθουν μαζί μου στην quo quo. Επειδή όλοι αγαπούν το queso, ήμουν πολύ δημοφιλής.\nΤα περισσότερα από τα quesos που έφαγα ήταν νόστιμα και η πρόκληση συνήθως ήταν να περιοριστώ τον εαυτό μου από την εισπνοή ολόκληρου του μπολ. Αν και υπήρχαν μερικές που μου έκαναν παύση – η πρώτη ώθηση μου μετά από να φάω κάποια από τα vegan quesos ήταν να φτύνω. Στη συνέχεια, υπήρχε ένα περίεργο ερωτηματικό στο Δυτικό Τέξας, το οποίο ήταν απίστευτα γλυκό και παχύ, και εξακολουθώ να τρέμει όταν σκέφτομαι ένα ερώτημα του Νότου του Τέξας που σαφώς είχε χυθεί από ένα κουτάκι…\nΜετά το ταξίδι μου, επέστρεψα σπίτι στη Νέα Υόρκη και άρχισα να αναπτύσσω συνταγές. Κάθε μέρα, περπατούσα στο μαγαζάκι και αγόραζα κιλά τυριού, κυρίως αμερικάνικο τυρί από το deli, αλλά και τούβλα Monterey Jack, Muenster, Asadero και Velveeta, μαζί με τυρί κρέμας, τυρί cottage και αμυγδαλωτά τυριά, γάλα βέγκας γάλακτος. Το προσωπικό ήταν φιλικό και ποτέ δεν αμφισβήτησε γιατί αγόραζα αρκετά τούβλα του τυριού για να χτίσει ένα σπίτι. Στην πραγματικότητα, όταν ήμουν μακριά για μια εβδομάδα, ένας από τους αντιπάλους μου ρώτησε πού βρισκόμουν, λέγοντας ότι μου είχε χάσει.\nΚαθώς δοκιμάσαμε και εξευγενίσαμε τις συνταγές μου (ο εκδότης μου ζήτησε να μειώσω τον τελικό μου αριθμό στα 50 από το 215, που ήταν μια πρόκληση), είχα μεγάλη ποσότητα λιωμένου τυριού βουτιά στα χέρια μου. Το έχω μοιραστεί με άλλους, αν και έφαγα και το δίκαιο ποσό μου. Ενώ έτρωγα ακόμα queso όλη την ημέρα, θα συμπλήρωνα τη διατροφή μου με πολλά φασόλια, σαλάτες και σπόρους με υψηλή περιεκτικότητα σε φυτικές ίνες. Το αγαπημένο μου πιπέρι είναι τα tortilla chips, τα οποία συνήθως τηγανίζω. Αλλά τα αποθέματα καρπών καρότων έγιναν επίσης εξαιρετικά οχήματα, καθώς υπάρχει άφθονο τραγάνισμα και το οξύ εξισορροπεί το τυρί. Παραδόξως, έχανα κάπως 10 κιλά! Ίσως ήταν όλο αυτό το περπάτημα και το τυρί ανυψώνοντας όταν αγόραζα για προμήθειες, αν και ο γιατρός μου σημείωσε ότι οφείλεται πιθανότατα σε λιγότερους υδατάνθρακες.\nΛέγεται ότι οι πρωτεΐνες στα γαλακτοκομικά προϊόντα έχουν ιδιότητες οπιοειδών και πιπεριές από την Χιλή σας κάνουν να αισθάνεστε καλά, γι ‘αυτό θεωρώ ότι έχει νόημα ότι το queso θα γίνει εθιστικό. Ακόμη και στις μέρες μου από τις δοκιμές συνταγών, θα βρω τον εαυτό μου λαχτάρα queso και θα έκανα παρτίδα ούτως ή άλλως. Έχει περάσει σχεδόν ένας χρόνος από τότε που έστρεψα το χειρόγραφο και διατηρώ ακόμα το ψυγείο μου με τυρί. Υπολογίζω να κάνω queso τουλάχιστον δύο φορές την εβδομάδα, και δεν είμαι άρρωστος από αυτό ακόμα.\nΦωτογραφία από την Aubrie Pick\nΗ Lisa Fain είναι ο συντάκτης του νέου βιβλίου cooks Queso! Περιφερειακές Συνταγές για το αγαπημένο χυμό τσίχλας στον κόσμο, καθώς και το Texan Homesick και το Οικογενειακό τραπέζι του Homesick Texan.\nΤο τελικό ερώτημα:\nΜπομπ Άρμστρονγκ Χιλή Con Queso\nBrændte Domino Kartofler\nSea Bass med Cherry Tomater\nTäydellinen sekoitettu muna\nJulian paras banaanileipä\nProč jsou kuchaři (konečně) vaření s krví\nPastel De Streusel De Berry\nHuevo con queso horneado con salchicha\nSmažené vajíčka na toastu s rampami\nLa Grande Épicerie של פריז\nסלק סנה ומאייר לימון מוס\n10 साल जो आपको नए साल में अच्छी किस्मत लाएंगे\nShakshuka Up Your Routine Routine S vejci v rajčatové omáčce\nקוקטייל שמפניה חמוציות\nתרד, פסטו ופונטינה לזניה\nGrillattuja kesäkurpitsaa ja porkkanoita pähkinöillä ja yrtteillä\nHvad skal man gøre med Leftover Risotto\nSangria à la fraise et à la pêche\nGâteau au café à la crème sure avec poires et pacanes\nJeg spiste 26 Tacos at finde den bedste morgenmadstaco i Austin\nפגזים ממולאים עם מרינדה\n6 Möglichkeiten, echtes Ahorn-Aroma zu erhalten\nMaíz a la plancha con mantequilla de hierbas\nמייפל טרט טרטין\nPobřeží s nejvíce:: Konečným itinerářem pro silniční cestu z Seattle do Vancouveru\n6 פריצות קלות עבור מיטב צ ‘יפס תוצרת בית\nFeuer und Gewürznüsse\nरोमेस्को सॉस के साथ स्कर्ट स्टेक\nLe sandwich optimal absolu pour manger en conduisant\nНаправете великолепната солена карамел на Джини със сладолед\nCurried Egg Salad i Mini Pitas\nRaparperiakastike kakku jonnekin vanukas ja taivaan välillä\nΓαμώτο τον Καιρό\nSentirse caliente-caliente-caliente: cómo elegir y cocinar con chiles frescos\nGrillet Mahi-Mahi Tacos\nBlodappelsin og Valmue Polenta Shortbread Cookies\nΑπό την Cotija στο Queso Fresco: Μεξικάνικο τυρί\nΈφαγα σε 16 από τις καλύτερες στιγμές Philly Cheesesteak σε 12 ώρες\nΠοια είναι η καλύτερη φέτα της Νέας Υόρκης; Έφαγα σε 30 αρθρώσεις πίτσα για να μάθω\nΈφαγα 26 Tacos για να βρω το καλύτερο πρωινό Taco στο Ώστιν\nΈφαγα σε 14 διαφορετικές συνδέσεις Σικάγο Hot Dog σε 1 ημέρα


Πώς η καραντίνα επηρέασε τον καταμερισμό των οικιακών εργασιών\nΠρώτη καταχώρηση: Δευτέρα, 15 Ιουνίου 2020, 15:31\nΓια πολλά ζευγάρια, η καραντίνα με τη νόσο COVID-19 κατέστρεψε τη συνήθη ρουτίνα τους και οδήγησε ορισμένους να επαναδιαπραγματευτούν ποιος κάνει τι στο σπίτι. Η έρευνα έχει δείξει ότι ο τρόπος με τον οποίο τα ζευγάρια χωρίζουν τις δουλειές του σπιτιού και το πώς αισθάνονται για τις ρυθμίσεις αυτές σχετίζεται με την ικανοποίηση της σχέσης. Είναι επίσης γνωστό ότι η επικοινωνία παίζει μεγάλο ρόλο στην ικανοποίηση της σχέσης.\nΟ Daniel Carlson, αναπληρωτής καθηγητής στο Τμήμα Οικογενειακών και Καταναλωτικών Σπουδών στο University of Utah, ανέλυσε τον ρόλο που διαδραματίζει η επικοινωνία στον καταμερισμό της οικιακής εργασίας. Ο Carlson και οι συνάδελφοί του χρησιμοποίησαν δεδομένα για 487 ετεροφυλόφιλα ζευγάρια από τη Marital and Relationship Survey 2006.\nΔιαπίστωσαν ότι η επικοινωνία των συντρόφων είναι ο πιο σημαντικός παράγοντας για τον καταμερισμό της οικιακής εργασίας και το πώς αυτός επηρεάζει την ικανοποίηση στη σχέση. Όμως η επίδραση της επικοινωνίας εξαρτάται από το φύλο.\nΗ σχετική μελέτη δημοσιεύτηκε στο περιοδικό Socius και διαπίστωσε ότι ο τρόπος επικοινωνίας των γυναικών διαμορφώνει τον τρόπο με τον οποίο τα ζευγάρια χωρίζουν τις δουλειές του σπιτιού. Όταν οι γυναίκες επικοινωνούν αρνητικά, οι άνδρες κάνουν περισσότερες οικιακές δουλειές. Ωστόσο η αρνητική επικοινωνία προκαλεί μείωση της ικανοποίησης της σχέσης στους άνδρες. Η επικοινωνία των ανδρών δεν εμπλέκεται στο πώς τα ζευγάρια διαιρούν τις δουλειές του σπιτιού.\nΑρχικά, ο Carlson περίμενε ότι η επικοινωνία των ανδρών θα καθόριζε τον καταμερισμό της εργασίας. Παραδοσιακά, οι γυναίκες είχαν δυσκολία να αποκτήσουν ισότητα στις σχέσεις και οι άνδρες ήταν το εμπόδιο σε αυτό. Ωστόσο η μελέτη αυτή δεν ανέδειξε κάτι τέτοιο.\nΣε μια συνέντευξη πριν από τη δημοσίευση, ο Carlson μοιράστηκε τα αρχικά ευρήματα. Αναλύθηκαν οι απαντήσεις σε μια έρευνα 1.060 γονέων σε ετεροφυλόφιλα ζευγάρια, που πραγματοποιήθηκαν στα μέσα Απριλίου. Τους ζητήθηκε να αξιολογήσουν τον καταμερισμό της εργασίας στο νοικοκυριό κατά τη διάρκεια της πανδημίας σε σύγκριση με πριν. Τα προκαταρκτικά αποτελέσματα δείχνουν ότι οι άνδρες έκαναν περισσότερες οικιακές εργασίες και φρόντισαν περισσότερο τα παιδιά από την έναρξη της πανδημίας και αυτό οδήγησε σε πιο ισότιμες οικιακές ρυθμίσεις.\nΤελευταία ενημέρωση: Δευτέρα, 15 Ιουνίου 2020, 15:40


ΙΣΤΟΡΙΑ,ΛΑΟΓΡΑΦΙΑ,ΠΑΡΑΔΟΣΗ.: Αυγούστου 2016\nΣέ μιά κραυγή μου κάποτε, φώναξα γιά τούς τάφους\nἡρώων πού δοξάσανε ἐτοῦτον ‘δῶ τόν τόπο,\nβλέποντας πῶς κατάντησαν στά χρόνια τά δικά μας,\nἐρεἰπια, σκουπιδότοποι, ντροπή καί καταφρόνια\nκάποιων νεοβαρβάρων «Ὑπουργῶν», άνάξιων λακέδων…!\nἺδια κραυγή ξεπήδησε ἀπ’ τῆς καρδιᾶς τά βάθη\nπού ἲσως νἆν’ σάν τήν παλιά μά τοῦτο δέν μέ νοιάζει…!\nΟ ΓΙΑΝΝΗΣ ΡΗΓΑΣ, με καταγωγή από τη ΜΕΡΟΠΗ ΜΕΣΣΗΝΙΑΣ, σε συνεργασία με το Γιάννη Λύρα, Γιώργο Παυλάκη και ιερέα Αριστομένη Μαρμαρά, έχει κάνει καταγραφή των εκλογικών καταλόγων του παλιών δήμων, ΟΙΧΑΛΙΑΣ, ΑΝΔΑΝΙΑΣ, ΕΥΑΣ και ΙΘΩΜΗΣ ΜΕΣΣΗΝΙΑΣ .\nΕτικέτες ΕΚΛΟΓEIΣ το 1865, του παλιού δήμου Ιθώμης.\nTης Iωνίας κόρη εσύ, γλυκειά Eλληνοπούλα,\nτου Bύζαντα δισέγγονη, προμάμμη του Δραγούμη,\nκανένας δεν σε ξέχασε, μην είσαι πικραμμένη.\nTης Προποντίδας τα βουνά, της Πόλης μας τα τείχη,\nKόρη, εσύ, του Eχίωνα, Ήπειρο που σε λένε,\nσε τόπο αιματοπότιστο έδωσες τ’ όνομά σου,\nσε τόπο που τον χώρισαν, τον μοίρασαν στα δύο\nκαι τώρα βασανίζεσαι και κλαις και υποφέρεις !!\nΕτικέτες ΜΟΝΗ ΒΟΥΛΚΑΝΟΥ


Έπαινος στους διοργανωτές του «Ευρωπαϊκού πρωταθλήματος – Masters Final»\n«Η Κέρκυρα έγραψε πάλι ιστορία»\nΤα εγκωμιαστικά σχόλια για την αρτιότητα της διοργάνωσης του « Ευρωπαϊκού Πρωταθλήματος Μπιτς Χάντμπολ – MASTERS FINALS» στην παραλία του Ίσσου του Δήμου Μελιτειέων το περασμένο Σαββατοκύριακο, ακόμη δεν έχουν κοπάσει και όλοι οι συμμετέχοντες τόνισαν πως όλα λειτούργησαν στην εντέλεια.\nΑν προστεθεί και ο τίτλος που κατέκτησε η Ελληνική γυναικεία ομάδα AVANT GARD,όπως είναι λογικό η ικανοποίηση είναι μεγαλύτερη όπως επισήμανε ο συντονιστής του ΕBT Μasters Νίκος Πέρρος: «Για πρώτη φορά στην ιστορία του Ελληνικού χάντμπολ μια ομάδα αναδεικνύεται πρωταθλήτρια Ευρώπης και αυτή είναι η Αβάντ Γκαρντ. Προσωπικά νιώθω υπερήφανος γιατί όταν μετά από χρόνια θα γίνεται ο απολογισμός, πρώτη θα εμφανίζεται η Κέρκυρα. Όπως το 2004 με το F4 του Κυπέλλου ανδρών «Σπύρος Σαμάρας» αλλάξαμε τη ροή των πραγμάτων και δώσ αμε άλλο νόημα στη διοργάνωση έτσι και τώρα η Κέρκυρα είναι και πάλι πρωταγωνίστρια. Όλες οι αποστολές και οι ιθύνοντες της Ευρωπαϊκής ομοσπονδίας τόνισαν πως ήταν η καλύτερη διοργάνωση. Οι αγώνες μεταδόθηκαν σε όλη την Κέρκυρα με τετρακάμερο συνεργείο, ενώ στο site meliticup.gr, είχαμε 4.500 επισκέψεις. Η εξέδρα των αγώνων που μπορούσε να φιλοξενήσει 600 άτομα ήταν γεμάτη ενώ είχε και κόσμο γύρω-γύρω από το γήπεδο του μπιτς χάντμπολ. Επίσης υπήρχαν κάμερες σε ανεμόπτερα. Τη διοργάνωση στήριξαν 43 εθελοντές . Ενθουσιασμένος ήταν ο Δήμαρχος Μελιτειέων Γιάννης Λειβαδιώτης. Ο Α΄ Αντιπρόεδρος της ΟΧΕ Παντελής Χατζηϊωάννου μοίρασε ενημερωτικό υλικό σχετικά με τη διεκδίκηση από τη Θεσσαλονίκη του Παγκοσμίου Πρωταθλήματος των Νέων για το 2011 στους επικεφαλής των ξένων αποστολών, ενώ πραγματοποίησε και απονομές. Τέλος στο τραπέζι έπεσε η ιδέα για να αναλάβει η Κέρκυρα το Πανευρωπαϊκό Πρωτάθλημα Μπιτς Χάντμπολ το 2014».\nΟ Παντελής Χατζηϊωάννου, Α΄ Αντιπρόεδρος της ΟΧΕ και Πρόεδρος της Επιτροπής Μπιτς Χαντμπολ δήλωσε: «Η διοργάνωση ήταν καταπληκτική, ψυχή της διοργάνωσης ήταν ο Νίκος Πέρρος. Βοήθησαν όλοι με την ψυχή τους, από το Δήμαρχο μέχρι τον τελευταίο δημοτικό υπάλληλο. Μεγάλη η επιτυχία της Αβαντ Γκαρντ που π ήρε την πρώτη θέση».\nΗ παίκτρια της πρωταθλήτριας Ευρώπης Ελένη Ποιμενίδου τόνισε: «Είμαι πολύ χαρούμενη για την κατάκτηση του Ευρωπαϊκού πρωταθλήματος. Είναι ευκαιρία για να διαδοθεί το άθλημα. Η διοργάνωση ήταν εξαιρετική με συντονιστή το Νίκο Πέρρο που έδωσε και την καρδιά του στους αγώνες».\nΑναρτήθηκε από argalias στις 6:55 μ.μ.


Επιτροπή για τους Συγγραφείς στη Φυλακή του PEN Greece: Ο πόλεμος γεννά λογοκρισία - Pen Greece\nPosted on 23 Ιουνίου 2022 24 Ιουνίου 2022 by PenGreece\nΗ ανάγκη για κριτική σκέψη, εν μέσω εποχής πολέμου, είναι περισσότερο παρά ποτέ αναγκαία. Η εποχή μας μπορεί να χαρακτηριστεί ως εποχή αποξένωσης, μοναξιάς και θλιμμένης, αγχωτικής ιδιώτευσης. Αντιμετωπίζοντας μέσα από τα δικά μας βιώματα τον πόλεμο στην Ουκρανία, θεωρούμε πως θα αποτελέσει την πρώτη σελίδα μιας νέας εποχής στην Ευρώπη. Ο κόσμος μας φαντάζει πιο αβέβαιος και πιο επικίνδυνος από ποτέ.\nΩς πεζογράφοι και ποιητές τασσόμαστε ξεκάθαρα ενάντια στον πόλεμο. Από την πρώτη στιγμή είμαστε ενάντια στην εισβολή του ρωσικού στρατού στην Ουκρανία, είμαστε ενάντια στον μιλιταρισμό και κάθε εθνικισμό, ενάντια στις καταστροφικές μορφές πατριδοκαπηλίας και φασισμού, όπου και αν αυτές εμφανίζονται.\nΩς συγγραφείς τασσόμαστε ενάντια σε κάθε μορφή λογοκρισίας, απαγόρευσης γραπτού ή προφορικού λόγου, καταστροφή ή απαγόρευση πολιτιστικών έργων, σε κάθε μεριά του κόσμου, σε κάθε αντιμαχόμενη πλευρά. Η απαγόρευση λογοτεχνικών και καλλιτεχνικών έργων δεν μπορεί να αποτελεί μορφή μποϊκοτάζ από μεριάς των κρατών της Δύσης, δεν μπορεί να αποτελέσει τρόπο τιμωρίας ενός ολόκληρου λαού η διεθνής απαγόρευση του ρωσικού πολιτισμού, όπως και δεν μπορούν να συνεχίσουν να φυλακίζονται οι Ρώσοι αντιφρονούντες από το ρωσικό απολυταρχικό καθεστώς- ο πόλεμος γεννά λογοκρισία.\nΗ πεζογραφία, η ποίηση, τα κριτικά κείμενα – είναι μέσα κατανόησης, συμφιλίωσης και ενδυνάμωσης, φροντίδας και απελευθέρωσης, εργαλεία εκπαίδευσης και ενημέρωσης, αφορμή προβληματισμού- και όχι μέρος του προβλήματος. Οι κοινωνίες δεν μπορεί να αντιμετωπίζονται σαν άβουλες μάζες παιδιών, ανίκανων να έχουν δική τους γνώμη και οι κυβερνήτες δεν γίνεται να λαμβάνουν αυθαίρετα την απόφαση να μας προστατέψουν από τα καλλιτεχνικά δημιουργήματα των συνανθρώπων μας.\nΟ πόλεμος και οι διεθνείς συρράξεις αποκαλύπτουν το πιο άσχημο πρόσωπο της ανθρωπότητας και των αυταρχικών καθεστώτων. Ο πόλεμος γεννά λογοκρισία και η λογοκρισία είναι, πρώτα από όλα, στέρηση της ελευθερίας – όχι μόνο για τους συγγραφείς αλλά και συνολικά για τους αναγνώστες.\nΟι αποκλεισμοί φυλακίζουν τη σκέψη και το σώμα ενός συγγραφέα. Είναι θλιβερό να ενημερωνόμαστε για απαγορεύσεις κυκλοφορίας βιβλίων και συμμετοχής εκδοτικών οίκων σε λογοτεχνικά φεστιβάλ, να εκβιάζονται συγγραφείς με ένα νέου είδους πιστοποιητικό φρονημάτων, να απαγορεύεται η ελευθερία μυθιστοριογράφων να γράψουν τη δική τους ιστορία, δημοσιογράφοι να φυλακίζονται επειδή αμφισβήτησαν την εξουσία. Σε κάθε πλευρά μιας εμπόλεμης ζώνης πρώτα θύματα είναι πάντα όσοι στοχάζονται ελεύθερα.\nΟι συγγραφείς πρέπει να στηριχτούν για να συνεχίσουμε να έχουμε ελεύθερη φωνή. Κανείς δεν μπορεί να στερήσει την αγάπη μας για το βιβλίο, τη συγγραφή και το διάβασμα.\nΣυμπαραστεκόμαστε σε όλους τους πεζογράφους, ποιητές, δημοσιογράφους, ανθρώπους των γραμμάτων και των τεχνών, του προφορικού και γραπτού λόγου, που βιώνουν στη Ρωσία και στην Ουκρανία μια από τις πιο φρικαλέες συνθήκες ζωής – να βρίσκονται σε μια εμπόλεμη ζώνη.\nΣτηρίζουμε όσους/όσες προσπαθούν να γράψουν, να μιλήσουν, να εργαστούν και να δημιουργήσουν, ως πρωταγωνιστές του βιβλίου. Αγωνιζόμαστε για έναν κόσμο που θα τους προσφέρει ελευθερία της έκφρασης, ασφάλεια χωρίς απειλές. Επιθυμούμε μια πολύπλευρη και πολυφωνική ενημέρωση.\nΗ ανακοίνωσή μας αφορά τη λογοκρισία και στις δύο αντιμαχόμενες πλευρές. Δεν μπορεί να δαιμονοποιείται ένας λαός, ούτε η τέχνη του, ούτε οι καλλιτέχνες του. Στόχος μας είναι η επίτευξη της ειρήνης και της ελευθερίας του λόγου.\nΗ ελεύθερη, ανεμπόδιστη συγγραφή, έκδοση και διακίνηση βιβλίων επιτελούν την πανανθρώπινη αποστολή της λογοτεχνίας. Η λογοτεχνία είναι μια προσπάθεια για να κατανοήσουμε τον κόσμο, την ύπαρξη μας, τις διαπροσωπικές μας σχέσεις, την αναγκαιότητα της δικαιοσύνης, της αγάπης και της ελευθερίας.\nΗ Επιτροπή για τους Συγγραφείς στη Φυλακή του PEN Greece\nThis entry was posted in Νέα & Ειδήσεις and tagged επιτροπή για τους συγγαφείς στη φυλακή, πόλεμος, λογοκρισία.